recursal/SuperWikiNEXT-32B huggingface dataset:
搵緊第二樣意思嘅話，請睇〈**文化 (搞清楚)**〉。
**文化**man4 faa3係指人類所創造嘅精神財富，好似文學、藝術、教育、科學、禮貌、節日等等。喺考古學上就指同一歷史時期嘅遺跡、遺物嘅綜合體。同樣嘅工具、用具、製造技術等係同一種文化嘅特徵。有時文化指嘅係文明。

雖然早喺原始社會時期，人類就已經形成咗第一次分工，產生咗農業民族同埋畜牧民族，但早期文化都係喺農業民族中產生嘅，因為畜牧民族要逐水草而居，居無定所，唔容易產生大規模嘅聚居，對文字冇迫切需要；而農業民族容易形成大部落，興修水利需要大量協同工作嘅人群，所以最早嘅大國家同埋奴隸制都係產生於農業民族。有咗大國家同埋奴隸制至可以產生大批聚集嘅有閑階級，佢哋發明咗文字，促使形成腦力勞動同埋體力勞動嘅人類第二次分工。從而產生狹義嘅文化（廣義嘅文化指所有人類嘅活動，都可以叫作文化）。

文化嘅概念
-----

文化一詞起源自拉丁文嘅動詞「Colere」，意思係耕作土地（故此園藝學嘅英文係Horticulture），後引申為培養一個人嘅興趣、精神同埋智慧。文化概念係英國人類學家愛德華•泰勒喺1871年提出嘅。佢將文化定義為「包括知識、信仰、藝術、法律、道德、風俗以及作為一個社會成員所獲得嘅能力同習慣嘅複雜整體」。此後，文化嘅定義層出不窮，克萊德•克拉克洪喺1950年代尾搜集咗超過200個文化嘅定義。

文化喺漢語中實際係「人文教化」嘅簡稱。前提係有「人」至有文化，即係文化係討論人類社會嘅專屬語；「文」係基礎同埋工具，包括語言同埋文字；「教化」係呢個詞嘅真正重心所在：作為名詞嘅「教化」係人群精神活動和同埋物質活動嘅共同規範（同時呢個規範喺精神活動同埋物質活動嘅物件化成果中得到體現），作為動詞嘅「教化」係共同規範產生、傳承、傳播以及得到認同嘅過程同埋手段。

對文化嘅一啲觀點
--------

唔同學科對文化有唔同理解。

從哲學角度解釋文化，認為文化從本質上講係哲學思想嘅表現形式。由於哲學嘅時代同地域性從而決定文化嘅唔同風格。一般嚟講，哲學思想嘅變革引起社會制度嘅變化，伴隨住對舊文化嘅鎮壓同埋新文化嘅興起。

從存在主義嘅角度，文化係對一個人或一班人嘅存在方式嘅描述。人存在喺自然之中，同時亦存在喺歷史同埋時代之中；時間係一個人或一班人存在喺自然之中嘅重要平臺；社會、國家同埋民族（家族）係一個人或一班人存在喺歷史同埋時代之中嘅另一個重要平臺；文化係指人喺呢種存在過程中嘅言說或表述方式、交往或行為方式、意識或認知方式。文化唔單只用嚟描述一班人嘅外在行為，文化特別包括作為個體嘅人嘅自我嘅心靈意識同埋感知方式。一個人喺返到自己內心世界嗰時嘅一種自我嘅對話、觀察嘅方式。

文化嘅核心係佢嘅符號系統，例如文字。各文字體系有相應嘅認知心理。

特點
--

通過對唔同文化嘅比較研究，至可以瞭解文化嘅特點。

首先文化係**共有嘅**，係一系列共有嘅概念、價值觀同埋行為準則，係令個人行為能力成為集體可以接受嘅共同標準。文化同社會係有密切關係，冇社會就會冇文化，但亦有啲冇文化嘅社會。喺同一個社會裏面，文化都唔一致。例如，喺任何社會裏面，男同女嘅文化就有唔同。此外，唔同年齡、職業、階級等之間都有次文化嘅差異。

文化係**學返嚟**嘅，而唔係通過遺傳而天生具有嘅。生理嘅滿足方式係由文化決定嘅，每種文化決定呢啲需求點樣得到滿足。從呢個角度睇，唔包括人嘅靈長目動物都有各種嘅文化行為，但係呢啲文化行為只係單向嘅文化表現好似食白蟻嘅方式、警戒嘅呼喊聲等。同人類社會中龐大複雜嘅文化象徵體系相比，就顯得有啲微不足道。

參考：濡化

文化嘅基礎係象徵符號。其中最重要嘅係語言同埋文字，但亦包含其他表現方式例如圖像（好似圖騰旗幟）、肢體動作（好似握手，吐脷）、行為解讀（送禮）等。幾乎可以話整個文化體系係透過龐大無比嘅象徵體系深深植入人類嘅思維之中，而人亦透過呢套象徵符號體系理解，解讀呈現喺眼前嘅種種事物。因此點樣解讀各種象徵符號喺嗰個文化嘅實質意義，點樣解讀象徵符號更成為**人類學**，**語言學**等社會學科詮釋人類心智嘅重要方式之一。此外，文化作為相互關係嘅整體而呈現出一體化嘅趨勢。

文化進化
----

一個人喺度同觀眾講嘢；如果佢講嘅嘢夠吸引力，就有可能會令啲觀眾幫手將佢嘅諗法傳播開去。
內文：文化進化
文化進化（cultural evolution）係指社會同文化好似生物進化噉，隨時間演變。

文化進化嘅概念將進化論上嘅諗頭廣義化，用嚟解釋文化嘅演變：文化可以定義為「能夠影響人嘅行為、可以喺人之間傳播嘅資訊」，每一吓文化傳播都有可能成功，而成功嘅機會率視乎嗰嚿文化資訊嘅特徵而定，例如好笑嘅笑話比較大機會會令聽嗰個人開心同埋想將個笑話講俾第個人聽，所以成功傳播嘅機會率會高啲；即係話一嚿文化資訊同一個基因（gene）一樣，「表現好就有得被複製（由一個人嘅腦傳去第個人嘅腦）」，於是有唔少社會學家就主張，進化論上嘅概念可以應用嚟分析文化嘅演變，形成咗文化進化嘅理論。

分類
--

* 史前文化
* 古代文化
	+ 黃河流域文化
	+ 尼羅河流域文化
	+ 兩河流域文化
	+ 印度河流域文化
* 中古文化
	+ 古希臘、羅馬文化
	+ 古波斯文化
	+ 古印度文化
	+ 古代中國文化
* 中世紀文化
	+ 基督教文化
	+ 伊斯蘭文化
	+ 印度文化
	+ 儒家文化
* 近代文化
	+ 帝國主義文化
	+ 殖民地文化
* 現代文化
	+ 社會主義文化
	+ 資本主義文化
	+ 第三世界文化
* 後現代文化
	+ 發達國家文化
	+ 發展中國家文化
	+ 最不發達國家文化
* 未來文化

睇埋
--

* 文化例外
* 文化研究
* 文化進化
* 嶺南文化
* 香港文化
* 澳門文化
* 普世文化通則
* 故仔

攷
-

1. ↑  J. Richerson, Peter (2005). *Not by genes alone : how culture transformed human evolution*. Boyd, Robert, 1948-. Chicago: University of Chicago Press.
2. ↑  Mesoudi, Alex (2011). *Cultural Evolution: How Darwinian theory can explain human culture and synthesize the social sciences*. Chicago, IL: University of Chicago Press.

| * 睇
* 傾
* 改
人文學 |
| --- |
| 
* 哲學
* 藝術（視覺藝術 · 表演藝術）
* 文學
* 歷史學（歷史）

* 法律
* 政治
* 人類學
* 語言學
* 數碼人文學

 |
| **拉雜相關**
* 文化
* 科學（社會科學 · 圖書館學）
* 學術
* 創作
* 心靈
 |
1989年巴黎航展上面馱著暴風雪號航天飛機嘅安-225運輸機
**安-225「夢想」運輸機**（烏克蘭文：**Антонов Ан-225 «*Мрія*»**；俄文：**Антонов Ан-225 «*Мрия*»**）係喺1980年代由蘇聯安東諾夫設計局設計嘅一種戰略運輸機。安-225個花名「Мрія」喺烏克蘭文裡邊有「夢想」同「靈感」嘅意思。

運輸機喺2022年俄羅斯入侵烏克蘭期間，被俄軍炸毀。

歷史
--

安-225運輸機最初係作為暴風雪號航天飛機嘅載機來設計嘅。由於開發時間短，安-225嘅設計係基於安東諾夫另一種成功嘅機型安-124進行嘅：安-225延長徂安-124嘅機身同機翼，同時將安-124嘅單一垂直尾翼改成位於水平尾翼末端嘅對稱式雙垂直尾翼，以避開暴風雪號航天飛機被安-225駝住飛行嗰陣產生嘅亂流；此外，Д-18Т高旁通比渦扇引擎亦都由四部增加到六部。

第一架安-225運輸機喺1988年11月30號出廠，12月21號成功進行第一次試飛。爾架亦都係唯一一架出到廠嘅安-225，民航註冊編號UR-82060。1989年5月12號，UR-82060第一次駝住暴風雪號航天飛機飛行。此外，第二架安-225嘅機體已經建造好徂，但係後來由於經費中斷而一直完成唔到。蘇聯解體，暴風雪計劃被俄羅斯腰斬徂之後，專門為暴風雪計劃而設計嘅安-225亦都似乎失去徂存在價值。由於烏克蘭經濟狀況不良，二號機嘅生產被迫腰斬，而UR-82060亦都被迫停飛，甚至連機上嘅好多零件都被人拆徂落來做安-124同安-70嘅備用零件。

1999年，安東諾夫集團嘅分公司安東諾夫航空開始徂一項新嘅貨運包機業務：用旗下嘅安-124為全球各地嘅客戶運送超大件貨物。當時，唯一一種籌載能力同安-124有得揮嘅飛機係C-5「銀河」運輸機，但係C-5運輸機係美國空軍專用嘅，因此安-124就成為徂民間客戶運送超大件貨物嘅唯一選擇。安-124貨運包機業務嘅成功，為安-225重出江湖打下徂相當硬淨嘅基礎。經過超過一年開升級強化同維修，2001年，UR-82060喺停飛徂足足八年之後再次升空，投入商業運營，專門運載連安-124都運載唔到嘅超大件貨物。安-225運輸機嘅最大載貨量達到253.82噸，最大單件載貨量189.98噸，係目前嘅世界紀錄。

喺2022年2月27日，烏克蘭國防工業集團證實，停喺戈斯托梅利的安-225「夢想」運輸機被俄軍炸毀。烏方將重建運輸機，預計花費超過30億美金；將全力謀求確保由侵略者賠償重建費用。

圖片庫
---

* 空速管空速管
* 左機翼下邊嘅三部Д-18Т渦扇引擎左機翼下邊嘅三部Д-18Т渦扇引擎
* 兩部主起落架之一兩部主起落架之一
* 貨艙內部貨艙內部

參考
--

1. 1 2  Greg Goebel. "Antonov An-225 Mriya ("Cossack")". *The Antonov Giants: An-22, An-124, & An-225*. 喺2007-08-11搵到.
2. 1 2  "World's largest aircraft, An-225, emerges to set new lift record". Flight International, 17 August 2009.
3. ↑  The Mriya 2: Pictures. Buran-energia.com
4. ↑  "Payload record in the official FAI database". 原著喺2013年6月12號歸檔. 喺2 May 2013搵到.
5. ↑  An-225 (An-225-100) "Мрія" 互聯網檔案館嘅歸檔，歸檔日期2015年10月31號，.. *Russian Aviation Museum*, 20 October 2001. Retrieved: 31 October 2010.
6. ↑  Cargo manifest picture *Air Cargo News* 13 November 2009. Retrieved: 30 May 2012.
7. ↑  Ukraine's An-225 aircraft sets new record for heaviest single cargo item transported by air, Eye for Transport, 18 August 2009.

|  |  |
| --- | --- |
| Stub icon | 呢篇飛機文係楔位文。歡迎幫維基百科擴寫佢。睇 • 論 • 改 • 歷 |
**香港過海隧巴988線**，係一條由城巴獨營，往返柴灣（東）同埋泥涌嘅巴士線，途經港島東區筲箕灣、西灣河、鰂魚涌，同新界馬鞍山市中心、港鐵烏溪沙站、落禾沙。

由於東區海底隧道、觀塘繞道同埋大老山隧道喺放工時間成日塞車，988線喺北角尾站之後會行中環及灣仔繞道、西區海底隧道同青沙公路去馬鞍山，而唔經原本682X線所途經嘅上述擠塞路段。

呢條線喺2021年5月10號正式投入服務，當時係由新巴獨營，喺2023年7月1號新巴嘅專營權併入城巴。

班次
--

* 由柴灣（東）開出
* 星期一至五（星期六、日同公眾假期無服務）
* 17:44

收費
--

* 全程收費：$24.7
* 分段收費
	+ 耀安邨耀遜樓開始：$6.6

行車路線
----

途經：常安街、柴灣道、東區走廊、東喜道、南安里、筲箕灣道、英皇道、康山道、英皇道、東區走廊、中環及灣仔繞道、林士街天橋、干諾道西天橋、西區海底隧道、西九龍公路、連翔道、荔寶路、青沙公路（替代路線車公廟路、紅梅谷路、獅子山隧道公路、沙田路）、沙瀝公路、大老山公路、馬鞍山路、西沙路、沙安街、烏溪沙站公共運輸交匯處、沙安街、迴旋處、烏溪沙路、耀沙路、彩沙街、迴旋處、彩沙街、耀沙路、烏溪沙路、迴旋處、西沙路、年華路同年明路

| 柴灣（東）開 |
| --- |
| **序號** | **車站名稱** | **位置** |
| 1 | 柴灣（東） | 柴灣（東）巴士總站 |
| 2 | 樂軒臺 | 柴灣道 |
| 3 | 環翠街市 |
| 4 | 張振興伉儷書院 | 東區走廊 |
| 5 | 新成街 | 筲箕灣道 |
| 6 | 海晏街 |
| 7 | 西灣河文娛中心 |
| 8 | 太富街 |
| 9 | 康怡廣場 | 康山道 |
| 10 | 寶峰園 | 英皇道 |
| 11 | 太古坊 |
| 12 | 民新街 |
| 13 | 健康村 |
| 14 | 耀安邨耀遜樓 | 馬鞍山路 |
| 15 | 新港城 |
| 16 | 雅典居 | 西沙路 |
| 17 | 利安邨 |
| 18 | 烏溪沙站 | 烏溪沙站公共運輸交匯處 |
| 19 | 雲海 | 耀沙路 |
| 20 | 迎海（第四期） | 烏溪沙路 |
| 21 | 帝琴灣 | 西沙路 |
| 22 | 泥涌 | 泥涌巴士總站 |


|  |  |
| --- | --- |
| Stub icon | 呢篇香港交通文係楔位文。歡迎幫維基百科擴寫佢。睇 • 論 • 改 • 歷 |
**香港銀紙**，又叫**香港紙幣**，係港元其中一種形式。截至2006年，香港流通紙幣有$10、$20、$50、$100、$500及$1000。

歷史
--

香港最初嘅銀紙係由1845年喺香港成立嘅東藩滙理銀行出。喺1935年政府通過貨幣條例以前，好多銀行都有出銀紙，但呢啲銀紙主要作商業上嘅交易。政府只接受部分特許銀行嘅銀紙為合法通貨。1935年以後，政府授權香港上海滙豐銀行、有利銀行（其後俾滙豐收購）同埋**印度新金山中國渣打銀行**（1956年改名香港渣打銀行）出5蚊以上嘅港紙。而面值1蚊及以下嘅港紙就由香港政府出（政府曾短暫印製1仙、5仙同埋10仙（1毫），以補充市面銀仔唔夠）。

1960年香港政府唔再出一蚊紙，另外由1959年開始，滙豐同埋渣打嘅鈔票面積縮細。1974年有利銀行唔再出100蚊紙，至此香港發鈔銀行得番兩間。而香港政府喺1976年出5蚊銀之後，兩間銀行唔再出5蚊紙。1985年開始兩間銀行嘅鈔票面積再度縮細，「大棉胎」鈔票唔再存在。1993年滙豐同埋渣打為配合香港主權移交，更改鈔票式樣，取消帶有殖民地色彩嘅設計。另外政府亦宣佈出10蚊銀，香港上海滙豐銀行自此冇再出10蚊紙，而渣打銀行亦喺1995年後唔再出10蚊紙。後來，1994年中國銀行香港分行（家下中銀香港）亦成為香港其中一間發鈔銀行。

政府原本諗住用10蚊銀取代10蚊紙，但市民對10蚊紙嘅需求重係好高：一來因為10蚊銀好重，二來每逢過農曆新年之時，唔少人都鍾意用新銀紙封利是，而為免俾人覺得寒酸，好多人都只會入銀紙而唔入銀仔入利是封。加上，自從亞洲金融風暴爆發，香港經濟每況愈下，唔少市民要求政府出返10蚊紙。另一方面，亦由於10蚊銀好易俾人偽造，喺推出後幾年間政府同埋銀行都收到唔少假銀仔，當中更不乏大量生產個案。於是政府自2002年起，再次由香港金融管理局出10蚊紙，但另一方面，香港上海滙豐銀行同埋渣打銀行唔再出10蚊紙之後，開始大量發行20蚊紙。現時以鈔票冧巴計，20蚊紙發行量最多，其次係100蚊紙。

政府喺1995年之前出過1仙銀紙，目的係為方便找贖同埋用嚟畀公共服務賬單嘅仙額。呢啲銀紙自1995年10月1號起停用。

2007年7月8號，金融管理局出10蚊塑膠銀紙，係香港首次出膠銀紙。

發鈔銀行
----

政府透過香港金融管理局授權3間商業銀行喺香港出銀紙，分別係中國銀行 (香港) 有限公司、香港上海滙豐銀行有限公司及渣打銀行。而2002年推出嘅10蚊紙同埋2007年推出嘅10蚊膠銀紙係由政府香港金融管理局出。

印
-

金管局喺1996年4月代表政府從英國De La Rue集團購入位於大埔嘅印鈔廠，該廠隨即以「香港印鈔」呢個名經營業務。香港印鈔有限公司由香港金融管理局總裁擔任主席。政府繼續係香港印鈔嘅大股東，有用控制權。

防偽特徵
----

* 紙：銀紙用純棉紙印，紫外光燈照住都唔反光。
* 水印：水印係喺造紙過程中形成，由銀紙任何一面都睇得到水印。水印有唔同嘅光暗度，圖像非常清晰，但喺紫外光燈照射下，水印唔會顯現。
* 金屬線：銀紙夾有由上而下嘅金屬線，由銀紙任何一面都睇得到。
* 透視標記：攞起銀紙背光睇，會發現銀紙兩面嘅特別設計彩色圖形完全重疊一致。
* 凹板印刷：銀紙嘅主體圖案以凹板印刷技術印製，喺印刷過程中將大量油墨留喺張紙度，令銀紙有凹凸感，而且層次分明，線條清晰。

睇埋
--

* 港元
* 香港銀仔

連出去
---

* Will's Online World Paper Money Gallery - HONG KONG BANKNOTES

| * 睇
* 傾
* 改
香港貨幣 |
| --- |
| 流通銀紙 | 
* $10
* $20
* $50
* $100
* $150
* $500
* $1000

 |
| 流通銀仔 | 
* 10c
* 20c
* 50c
* $1
* $2
* $5
* $10

 |
| 已停用銀紙 | 
* 1c
* 5c
* 10c
* $1
* $5
* $25
* $200
* $300

 |
| 已停用銀仔 | 
* 1m
* 1c
* 5c

 |
**亨利**（Henry，符號：H）係電感嘅國際單位，以美國科學家約瑟·亨利（Joseph Henry）命名。1 亨利即係電路裏面電流每秒變化 1 安培，會產生 1 伏特感應電動勢。

亨利用國際單位制本基本單位表達係：

{\displaystyle {\mbox{H}}={\dfrac {\mbox{V}}{{\mbox{A}}\cdot {\mbox{s}}^{-1}}}={\mbox{V}}\cdot {\mbox{A}}^{-1}\cdot {\mbox{s}}={\mbox{m}}^{2}\cdot {\mbox{kg}}\cdot {\mbox{s}}^{-2}\cdot {\mbox{A}}^{-2}}
佢亦可以用以下方式表達：

{\displaystyle {\mbox{H}}={\dfrac {{\mbox{m}}^{2}\cdot {\mbox{kg}}}{{\mbox{C}}^{2}}}={\dfrac {{\mbox{m}}^{2}\cdot {\mbox{kg}}}{{\mbox{s}}^{2}\cdot {\mbox{A}}^{2}}}={\dfrac {\mbox{J}}{{\mbox{A}}^{2}}}={\dfrac {\mbox{Wb}}{\mbox{A}}}={\dfrac {{\mbox{V}}\cdot {\mbox{s}}}{\mbox{A}}}={\dfrac {{\mbox{s}}^{2}}{\mbox{F}}}=\Omega \cdot {\mbox{s}}}
其中 A = 安培、C = 庫倫、F = 法拉、J = 焦耳、kg = 千克、m = 米、s = 秒、Wb = 韋伯、V = 伏特、Ω = 歐姆。

| * 睇
* 傾
* 改
國際單位制 |
| --- |
| 基本單位 | 米  · 千克  · 秒  · 安培  · 開爾文  · 摩爾  · 坎德拉 |  |
| 衍生單位 | 貝可  · 法拉  · 伏特  · 赫茲  · 亨利  · 弧度 · 格雷  · 焦耳  · 庫倫  · 勒克斯  · 流明  · 牛頓  · 開特  · 歐姆  · 球面度  · 帕斯卡  · 攝氏度  · 特斯拉  · 希沃特  · 西門子  · 瓦特  · 韋伯 |
| 並用單位 | 電子伏特  · 分貝  · 分鐘  · 公噸  · 公頃  · 公升  · 角度  · 角分  · 角秒  · 奈培  · 日  · 天文單位  · 原子質量單位  · 鐘頭原子單位  · 自然單位 |
| 參閱 | 測量單位  · 單位轉換  · 國際單位制詞頭  · 2019年重新定義 |
松柏塱客家圍
**松柏塱**（英文：**Tsung Pak Long**）係香港一條圍頭同客家雜居嘅圍村，位於香港新界上水西部泛濫平原嘅淡水濕地，具體位置爲大頭嶺、青山公路、塱原同石上河之間。松柏塱村由黃、劉、温、陳、李、鄺及簡姓七個宗族喺20世紀初期左右建立，村前建有五間呢五姓族人嘅祠堂。村內唔少古建築仲保留原來風貌，可以講係香港而今保存得至好嘅客家圍村。著名練馬師簡炳墀係松柏塱原居民，試過獲選為松柏塱村村長。由於松柏塱一開始就係雜姓村落，其內部亦分爲唔同姓氏嘅聚居群落，當中最出名嘅就係**客家圍**。粉嶺公路起好之後，松柏塱分開咗南北兩部分，由行人天橋連接，松柏塱村主體位於粉嶺公路北面，公路南面亦有少量村屋，高爾夫景園同愛園別墅都屬松柏塱範圍之內。

松柏塱客家圍
------

客家圍圍門
**客家圍**（英文：**Hak Ka Wai**），位於松柏塱村嘅南部，通稱**松柏塱客家圍**（英文：**Tsung Pak Long Hak Ka Wai**），由來自沙頭角荔枝窩嘅黃建常及黃建文兄弟喺大概1903年開始起，1920年代完工。黃氏兄弟都係十九世紀末及二十世紀初嘅華人領袖，兩個人都係第一屆鄉議局嘅成員，黃建常係捐款成立廣華醫院嘅總理之一，黃建文就做過客家組織祟正總會嘅司庫。

客家圍內總共有兩排村屋。前嗰排起好先，後來起埋後嗰排。圍村內亦包括一座書室、一間雅緻嘅祠堂**鍚宗黃公祠**及一座三層樓高嘅更樓，成條村四周起咗堅固嘅城牆。當時黃氏特登喺惠州請咗五十個技術工人負責起樓。

客家圍建築群至今都相當完整，文物價值甚高，客家圍內嘅民居、更樓、圍牆、圍門、書室及鍚宗黃公祠已經俾古物古蹟辦事處列為一級歷史建築。

五大祠堂
----

五大祠堂
松柏塱有五間祠堂並列，分別係陳氏家祠、黃氏家祠、劉氏家祠、鄺氏宣城堂及簡氏敦厚堂，都喺1930年代起，以代表松柏塱五大氏族。每逢節慶氏人就會齊集祠堂，不過鄺氏、劉氏同陳氏嘅點燈儀式就會喺集成堂而唔係自己個祠堂舉行。

五間祠堂俾古物古蹟辦事處倡議列為三級歷史建築。

陳氏家塾
----

陳氏家塾
陳氏家塾喺1910年代起，同時係陳氏嘅書室、祠堂同居所。博文學校建成後，取代咗家塾嘅教育功能。

家塾俾古物古蹟辦事處列為三級歷史建築。

博文學校
----

內文：博文學校 (上水)
博文學校
博文學校由松柏塱村民喺1920年建立，係新界第一間註冊學校，亦係最早期嘅資助學校之一，當時政府每年向學校資助港幣60元辦學。學校由校舍及高座組成，喺1948年、1954年同1962年擴建過，擴充課室接收來自第啲村落嘅學生。日佔香港期間，學校被迫關閉，去到1946年先至復課。1950年，學校首次開辦6班小學，係新界教育發展嘅里程碑。1965年，學校成立博文幼稚園，規模盛極一時。踏入1980年代，學校面對市區學校嘅競爭同收生率日漸減少嘅威脅，入學人數下降。1993年，學校轉為全日制並開始接收內地學生，之但係到2000年代卒之停辦。而今校舍主樓及1954年起嘅校舍俾古物古蹟辦事處列為三級歷史建築。
喺珠江上邊行嘅廣州水上巴士
**廣州水上巴士**（注意「士」字有陰上變調，粵拼：gwong2 zau1 seoi2 soeng6 baa1 si6-2）係中國廣東省廣州市嘅公共輪渡系統。呢個系統係由廣州市客輪公司負責營運。佢嘅水上路線最先喺2007年4月11號開始營運。到而家為止，廣州一共有13條水上巴士路線。

史
-

廣州水上巴士喺2007年4月11號朝早7點開始營運。最初凈係搞咗條S1線往返芳村同中大。佢令成日往返珠江兩邊又驚塞車嘅市民多咗個出行方式，喺坐船同時重可以睇珠江兩邊靚景。由於呢種交通出行方式俾好多往返珠江兩邊嘅人揀咗，結果水上巴士公司加咗好幾條航線。

2013年9月29號，水上巴士開通咗去廣州塔、金沙洲、長洲嘅航線。

從2014年2月25號開始，廣州嘅水上巴士正式調整票價，變成￥1~2/船次，之後超出10km航線嗰橛，￥3/船次。

2014年11月4號，廣州水上巴士公司將一系列嘅路線合併同調整。

2014年12月17號，水上巴士開通咗去南浦嘅航線。

而家有嘅路線
------

|  |
| --- |
|  |
| 廣州水上巴士路綫圖 (2018) |

|  |  |  |
| --- | --- | --- |
| 編輯 | **廣州水上巴士S1線** |  |
|  |
| 金沙洲 - ███黃沙 - ██西堤 |

|  |  |  |
| --- | --- | --- |
| 編輯 | **廣州水上巴士S2線** |  |
|  |
| 芳村 - ████黃沙 - ██西堤 - █天字 - 大元帥府 - 中大 - █廣州塔 |

Template:廣州水上巴士S3線
Template:廣州水上巴士S4線
Template:廣州水上巴士S5線
Template:廣州水上巴士S6線
Template:廣州水上巴士S7線
Template:廣州水上巴士S8線
Template:廣州水上巴士S9線
Template:廣州水上巴士S10線
Template:廣州水上巴士S11線
Template:廣州水上巴士S12線
Template:廣州水上巴士S13線

註
-

1. ↑  【黄沙】旅游观光 广州水上巴士[*失咗效嘅鏈*] 广州地铁一站通
2. ↑  3条水巴线明日开航 互聯網檔案館嘅歸檔，歸檔日期2013年10月4號，. 羊城晚报 （2013-09-28）
3. ↑  新快网. 〈水上巴士今起提价 金沙洲至西堤码头升至3元〉. 原著喺2014-08-09歸檔. 喺2015-01-29搵到.
4. ↑  芳村到廣州塔 坐船將可直達[*失咗效嘅鏈*] 南方網
5. ↑  广州塔至海心沙航线开航 200人水巴仅2人入座 中國日報網 （2014-12-18）

出面網頁
----

* 廣州市客輪公司
蠏山砲臺
**蠏山砲臺**（粵拼：haai5 saan1 paau3 toi4），又叫**蠏山臺**（haai5 saan1 toi4），係中國廣東廣州嘅一座砲臺遺跡，喺大清光緒十一年間（1885年）起好，位置喺黃埔區蠏山嘅公園山頂，而家係黃埔區嘅登記保護文物。

史
-

1885年，中法戰爭結束之後，兩廣總督張樹聲等人為咗要加強長洲要塞嘅防禦力量而搞咗呢個砲臺。1922年嘅孫文廣州蒙難事件當中，陳炯明試過用呢個砲臺射咗嗰時孫文搞嘅永豐艦落嚟。後嚟廣東艦隊名將陳策等人喺蠏山整咗好多座亭仔，重喺山頂搞咗座由胡漢民寫嘅「先大總統孫公蒙難碑」，後邊重寫咗孫文嘅秘書——林直勉寫嘅碑文落去。後嚟呢度逐漸形成咗間公園。

2009年7月，黃埔區人民政府將呢座砲臺列為登記保護文物，2012年列入黃埔區唔喐得嘅文物。2015年11月26號遇到未知情況嘅人為破壞事件。

現狀
--

而家砲臺凈得返巷道、牌坊式巷門、藏兵洞同砲池響度，而原先胡漢民寫嘅先大總統孫公蒙難碑已經冧咗；德國克虜伯兵工廠轉軌後膛遠端炮轉咗去越秀山嘅鎮海樓做展覽；而巷門頭頂部分爛咗，得返石門額下邊嗰橛重響度。而石門額寫住「蠏山臺」三個字，右邊寫住「光緒十一年孟夏吉旦」一堆字，左邊寫住「欽命兩廣總督部張」同「欽命廣東巡撫部院倪」呢堆字。砲池個樣係橢圓形，入面有座唔拉臣嘅四方亭響度。

攷
-

* 广州 蟹山炮台(2008) 廣東文化網
* 蟹山公园炮台为何这么怪？ 羊城晚报 （2010-04-06 B15版）
蠱卦
**蠱卦**，或者就咁叫**蠱**，係六十四卦之中嘅第十八卦。佢上卦係艮卦，代表山，即係☶ ；下卦係巽卦，代表風，即係☴ 。所以，蠱卦就畫成䷑。為咗方便記住卦象，佢有個名
叫**山風蠱**。

卦辭
--

元亨，利涉大川。 先甲三日，後甲三日。

彖曰：蠱，剛上而柔下，巽而止，蠱。 蠱，元亨，而天下治也。 利涉大川，往有事也。 先甲三日，後甲三日，終則有始，天行也。

象曰：山下有風，蠱﹔君子以振民育德。

爻辭
--

初六：幹父之蠱，有子考無咎，厲終吉。

九二：幹母之蠱，不可貞。

九三：幹父之蠱，小有悔，無大咎。

六四：裕父之蠱，往見吝。

六五：幹父之蠱，用譽。

上九：不事王侯，高尚其事。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
酒店外貌
 **浦江飯店**（粵拼：pou2 gong1 faan6 dim3）
（簡化字：**浦江饭店**；英文：**Astor House Hotel**）原先係**禮查飯店**，係19世紀到20世紀上半葉期間上海嘅主要外資旅館之一。由英國蘇格蘭籍僑民彼得•禮查喺1846年創立，1861年禮查將飯店頂手畀另一位英國商人亨利•史密斯。1906年，由於公共租界計畫改建威爾斯橋成鋼鐵大橋以滿足開通有軌電車嘅要求，外白渡橋北嘅禮查飯店就咁要搬走，去到原址東北幾十米處重建。至1907年擴建成具有濃郁英國新古典主義風格嘅建築，樓高五層，係嗰陣遠東最出名嘅外商飯店之一。由於黐著碼頭聚集嘅百老匯路(宜家係東大名路)，設施服務一流，禮查飯店成為眾多外僑同海員嘅首選入住地方。禮查飯店舊時仲係上海灘重要嘅國際交流場所，各界名流、達官顯貴紛至遝來。

20世紀初，禮查飯店畀匯中洋行接盤。1920年代，又畀香港上海大酒店公司食咗。抗日戰爭期間，飯店畀日本人食咗。 光復後，業主收返產權，租畀建華房地產公司。國共戰爭時期，呢度做咗美國海軍俱樂部。

1959年，中共上海方面接管大樓，改名浦江飯店，專門接待外國客人同華僑。

1995年，畀咗衡山集團管轄嘅浦江飯店差啲畀拆除重建高星級酒店，好彩飯店嘅歷史淵源得到發現兼重視，得以修繕保留。

2017年12月29號，上海證券交易所同上海市衡山（集團）公司正式簽咗浦江飯店租賃合約，飯店年尾結業。上海證券交易所接手後，計劃將其做成上海證券交易所投資者教育基地，同國際交易所文化展示同埋交流基地，宣稱將喺文物管理部門監督指導同中外相關歷史建築保護專家嘅設計規劃下，最大限度確保做好建築嘅長期保護同維護工作，發揮歷史建築嘅使用功能。

參考
--

1. ↑  百年浦江饭店将于年底"闭门谢客" 爱因斯坦曾下榻于此
2. ↑  再见！拥有170 年历史的上海滩"第一大饭店"
伊波拉出血熱病人
 **伊波拉出血熱**（粵拼：ji1 bo1 laa1 ceot1 hyut3 jit6）
（英文：**Ebola virus disease**；簡稱**EVD**或**EHF**），又叫**伊波拉病毒出血熱**ji1 bo1 laa1 beng6 duk6 ceot1 hyut3 jit6、**伊波拉病毒病**ji1 bo1 laa1 beng6 duk6 beng6，係隻因為感染到伊波拉病毒而發起嘅病，死亡率去到50%——90%（其中人類感染咗呢種病之後，有九成嘅死亡率）。呢種病最先出喺非洲同亞洲嘅森林入面。

名
-

內文：伊波拉河
喺1976年嘅伊波拉河邊，出現咗種未知名嘅病毒，感染咗伊波拉河邊55條村，部分人家甚至滅門。由於疫情出現喺伊波拉河邊，所以就命名為「伊波拉出血熱」。

病原體
---

伊波拉出血熱嘅病原體係伊波拉病毒。佢最先喺1976年嗰陣，就喺扎伊爾（而家係剛果民主共和國）入面發現咗。呢種病毒可以通過接觸傳播，而且傳播嘅速度好快。佢係屬生物安全等級四級（BSL-4）嘅病毒。而且有極高嘅生物危險性。

徵狀
--

如估患者一掂到呢隻病毒重搞出咗個病嚟，可以喺24個鐘入面死得。佢嘅早期病徵包括發燒、喉嚨痛、肌肉痛同頭痛，跟住會反胃、嘔同肚痾，再跟住會肝同腎功能受損，同埋體內外出血等，跟住發展到血火爆重唔停噉嘔嗮啲體內器官嘅壞死組織出嚟，最後就因為大量內出血等原因而死，而且重死得好難睇。佢同纖維病毒科嘅瑪堡病毒差唔多，有90%嘅死亡率，佢主要係中風、心肌梗塞、低血容量休克或多發性器官衰竭呢啲病，呢種病毒嘅潛伏期係2——21日。

傳染源
---

究竟伊波拉病毒係出喺邊處，而家都重未知。最初俾人話係嚙齒動物，但係做咗實驗之後，好快又話唔係。有實驗人員發現話，感染咗伊波拉病毒之後嘅蝙蝠係唔會死嘅，噉啫係話，傳染源就好有可能係帶病毒快蝙蝠同埋佢疴出嚟嘅屎尿搞出嚟嘅嘢。但呢個凈係推測，重係咪蝙蝠搞搞震嘅，而家重喺度CHECK緊。不過聽話可以通過直接掂到病人嘅屍體或處理病咗或死咗嘅猩猩、獼猴等動物而引起；重有嘅係，醫務人員喺護理病人嗰陣，如估唔採取有效嘅個人防護，都會掂到呢種病毒。

同佢有關嘅藥物
-------

呢種病到而家為止，既冇有效嘅藥物可以醫，又冇點先至有效噉醫到呢啲噉嘅病。

1. 1 2  2014年7月31號 羊城晚報 A4版 右下角
元崗村梁氏宗祠外觀
**元崗村梁氏宗祠**喺香港新界元朗區八鄉元崗村，起好到而家大概有200年，用嚟舉行祭祀、點燈、秋祭等傳統儀式同梁氏族人議事嘅地方，2007年被評為法定古蹟。

史
-

元崗村梁氏族人嚟自廣東東莞，喺17至18世紀由12世祖梁國初帶同族人搬去新界，佢個仔梁大成之後定居喺元朗八鄉，並建立咗元崗村。而家梁氏宗祠係由「梁大成祖」所擁有。之後梁氏子孫繁衍至屏山橫洲、十八鄉大棠村同屯門順風圍一帶。

建築
--

元崗村梁氏宗祠係典型嘅清代兩進一天井式建築，正面牆身用花崗石同青磚砌成，正門上面石額刻住「梁氏宗祠」，兩邊掛咗「夏陽世澤 安定家聲」嘅對聯，牆頂上面有封簷板同中式壁畫裝飾，屋脊嘅灰塑用梅花、牡丹、蓮花同鰲魚等瑞獸同吉祥圖案做主題，山牆有精美嘅草尾灰塑裝飾。祠堂後面進明間設有安放歷代先祖神位嘅神龕，天井兩邊起咗廂房，右邊廂房設有喺喜慶活動時用嚟烹煮盆菜嘅廚房。

復修
--

梁氏宗祠嘅全面修復工程由古物古蹟辦事處同建築署負責監督，主要包括更換已損毀嘅木製構件同進行內外部翻新嘅工程，喺2006年完工，並擇吉日喺2007年6月29號舉行重修開光典禮。

參考／註
----

1. ↑  〈新界元朗八鄉元崗村梁氏宗祠列為歷史建築物〉 (香港中文). info.gov.hk. 2006-11-17. 喺2011-02-25搵到.
2. ↑  宋鄭樵《通志》記載：「梁氏，伯益之後。秦仲有功，周平王封其少子康於夏陽梁山。子孫以國為氏。」

出面網頁
----

* 古物古蹟辦事處：元朗八鄉元崗村梁氏宗祠
* 香港歷史文物：新界八鄉元崗村梁氏宗祠
* 八鄉鄉事委員會：梁氏宗祠
**元妙觀**，係喺公元727年開嘅元寺，喺宋朝嗰時改咗嗌「天慶觀」，元朝同明朝嗰時係嗌「玄妙觀」，清朝嗰陣又改返舊名「元妙觀」，一共改咗4次名。1922年，有1195年歷史嘅元妙觀就拆咗。佢重係廣州一度緊要嘅文化地區
。

「元妙觀」嘅興衰史
---------

### 成立

喺唐朝嗰時，唐玄宗喺開元廿六年（公元727年）嗌每個州府起間環境比較靚嘅道觀出嚟，嗰時唐玄宗要求啲寺廟要改「開元」年號嘅名。

### 宋朝嗰陣，重新起過。

宋仁宗皇佑四年（1052年），儂智高殺到廣州，搞到天慶觀冧咗。喺宋英宗治平年間（1063——1067年）三位佛齊人話畀國王地華迦羅知間廟就嚟連渣都冇得凈，結果佢出錢嚟重新起過，重整大咗個田地嚟做觀產。工程喺宋神宗元豐二年（1079年）搞掂，同年住持何德重整咗嚿碑響度。由於嗰時三佛齊嘅地位同阿剌伯差唔多咁出名嘅。喺廣州平息咗儂智高之亂之後，由於西城冧得好慘。雖然話佢哋唔畀阿剌伯佬話出錢嚟起過間西城，但係三佛一齊出錢重新起過西城嗰陣，重好好話嗮中國嘅皇帝添。

### 興旺

宋朝嗰時，廣州市區試過幾次整大咗個城市用地，西邊城區亦開咗條南濠嚟畀商船去避難。嗰時唔單止水運好方便，重有好多舖頭同畫舫響度，呢度就變到好熱鬧。

### 挖咗個井出嚟，廟宇再改名。

喺元朝嗰時，由於天慶觀聖祖拜祭宋朝皇帝，而元成宗就嗌易江南佢哋班人經過天慶觀嗰陣，就將佢改名做「玄妙觀」嚟繼承呢個地名。

至於宋朝嗰時蘇軾喺眾妙堂嘅隔籬挖咗用嚟飲水嘅井，就已經出咗名。因為佢啲水同光孝寺嘅達摩泉差唔多咁清。由於佢重挖到嚿龜石出嚟，結果就嗌做「龜泉」；而井就用咗佢個姓氏（蘇氏）嚟做名。

### 入選羊城八景

喺明朝，由於玄妙觀有又靜又靚嘅環境，加上吸引咗好多文人嚟睇，尤其係孫賁曾經喺呢度寫咗首《琪林夜宿聯句一百韻並序》讚佢，結果呢度就俾人講成「琪林」。而玄妙觀山門（琪林門，已經冇咗好耐）就喺而家嘅中六電腦城對開嘅人行道嗰邊。而玄妙觀入面，曾經出現過紀念方大琮嘅方公祠響度。而所謂嘅蘇井就喺呢條巷入面。

### 清朝繼續興旺

喺清朝，清代皇帝將玄妙觀個名改返之前嗌嘅「元妙觀」，嗰時道觀嘅東西兩邊出現咗金剛庵同忠靖王廟響度。而文人成日喺呢度學嘢同讀詩嘅，喺元妙觀嘅門口嗰度返係喺元宵嗰日，就成日有女仔嚟拜門右邊嘅石獅子乸嚟求子嗣嘅風俗，呢項風俗一直到民國初年先至結束。

### 曲終人散

喺越秀凈慧體校入面，重可以睇到以前玄妙觀凈低未俾人揼爛嘅石頭龜像。
民國時期，民國政府唔再支持道教，廣州嘅河道又冇乜點整治過，而元妙觀嘅政治地位同周邊嘅環境好快就衰落咗好多，重試過差唔多冇人咁滯。陳炯明做廣東省政司嗰陣（1920年——1922年），將廣州劃成好多個區，重計劃喺每個區起間兒童遊樂園。其中市立第一兒童遊樂園就咁啱揀咗呢度，結果元妙觀喺民國十一年（1922年），政府出咗幾百蚊趕走嗮啲道士嚟拆元妙觀，後嚟因為軍隊駐守搞到財政緊張而冇起到。之後呢度做過市立第三中學校、市立實驗中學、市立第十三小學。喺民國廿五年（1936年）重變咗市立美術學校。

1949年中華人民共和國成立之後，蘇井俾中共當局填平咗，連石龜都抌爛埋。石碑就有部份移咗入廣州博物館，但係有一大堆石碑唔知去咗邊。

而佢嘅舊地南邊俾人改成街市，喺1999年重變咗而家嘅中六電腦城。

而家
--

而家就得返條古巷響度。喺1987年，嗰時嘅祝壽巷小學（而家係淨慧體校）要起體訓大樓，點知有位好心人咁啱發現咗俾中共當局抌爛嘅石龜碎片而攞咗嚟還原，重喺體訓大樓嘅1樓東南邊起咗個水景嚟保護，到而家為止，呢度都有香火嚟拜神。

參考文
---

1. ↑  吕兆球 (2013-08-17). 〈消失了的元妙观〉 (中國中文). 羊城晚报. 原著喺2013-08-17歸檔. 喺2016-11-05搵到.

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
**中華神學院**（英文：**China Bible Seminary**）係香港一間無差會背景嘅獨立神學院，院址喺新界元朗牛潭尾牛潭尾路33號。

歷史
--

中華神學院喺1930年9月17號喺上海北郊江灣鎮體育會路創立，最初叫做**中華女子神學院**，只收女學員，1946年招收男學員之後，改命做**中華神學院**，1950年神學院停辦。1964年9月，中華神學院喺香港復校，校舍同學生宿舍集中喺尖沙咀區。1973年學院將聖經專修班，擴展為有系統嘅聖經夜校課程，著重聖經教導同其他實用科目，深受教會領袖同信徒歡迎。2007年學院搬到新界元朗牛潭尾嘅新院址，並喺2008年12月開始使用，同學能夠喺較安靜嘅環境接受訓練。從此尖沙咀原有院址發展為裝備信徒參與聖工之用，嗰度叫做尖沙咀教育中心。

課程
--

### 全職事奉課程

* 道學碩士
* 神學學士
* 神學文憑
* 教牧學學士

### 教牧進修課程

* 教牧學碩士
* 道學碩士

### 信徒裝備課程

* 聖經研究學士
* 聖經研究副學士
* 聖經夜校高級文憑
* 信徒領袖訓練文憑
* 聖經夜校文憑

出面網頁
----

* 中華神學院

| * 睇
* 傾
* 改
香港嘅神學院 |
| --- |
| **基督教（新教）** | 中國宣道神學院 · 中國浸信會神學院 · 中國神學研究院 · 中華神學院 · 伯特利神學院 · 信義宗神學院 · 亞洲路德宗神學院 · 建道神學院 · 恩福聖經學院 · 播道神學院 · 牧職神學院 · 神召神學院 · 聖公會明華神學院 · 衛道神學研究院 · 香港浸信會神學院 · 香港神學院 · 整全訓練神學院   · 香港中文大學崇基學院神學院 · 國度學院 |
**伊甸園**係《聖經》記載上帝啱啱造人類嗰時，人類所居住嘅樂園。

話說上帝耶和華用泥創造咗男人亞當之後，將亞當安置喺伊甸園。隨後，上帝又使亞當睏覺，攞出亞當嘅一條肋骨，嚟造女人夏娃，同亞當相伴，上帝就吩咐佢哋管理伊甸園。

生命樹同知善惡樹
--------

伊甸園中有各種唔同嘅樹，結出各種果實。亦有生命樹，同埋知善惡樹。上帝告誡佢哋，各種果實都可以食，唯獨知善惡樹嘅果實唔可以食。但後來夏娃俾蛇（撒旦）引誘，食咗知善惡樹嘅果實，又將呢隻果實遞畀亞當食。最後，蛇、亞當、夏娃都俾神懲罰，亞當、夏娃兩人俾神驅逐出伊甸園。神又安排基路伯喺伊甸園嘅東邊，拎住旋轉嘅火劍，守住通往生命樹嘅路。

神對蛇、亞當、夏娃嘅懲罰
------------

蛇：

* 要用肚來行走
* 成世都要食泥
* 後裔必定同夏娃嘅後裔有仇

亞當：

* 終生都要勞苦耕作，汗流滿面，先可以得到所需食物
* 要食田裏面嘅蔬菜
* 大地因此要生出荊棘

夏娃：

* 增加懷孕同生仔嘅痛苦
* 要受到丈夫管轄

位置
--

《聖經》記載，有一條河由伊甸園流出，分散成四條河，分別係比遜河、基訓河、幼發拉底河、底格里斯河，因此伊甸園大概喺兩河流域附近。

一九九四年，喺土耳其東南部，有一位牧羊人發現巨石，經過考古學家挖掘，證實係一座巨石陣遺址，距今大約一萬二千年。由於巨石陣嘅位置，同《聖經》所描述吻合，因此有人認為嗰座遺址就係《聖經》記載嘅伊甸園。

參考
--

* 《聖經\*創世記》第2至3章
* 土耳其發現疑似伊甸園
**進行時態**係語法上嘅一種時態，表示一啲進行緊嘅動作。

粵語裏面，進行時態係響動詞**後**面加個「緊」字來表示嘅。例如：「食**緊**飯」「睇**緊**報紙」。

普通話嘅進行時態，係響動詞**前**面加「正在」或者「在」來表示。例如：「**正在**食飯」「我**在**看報紙」。

英文裏面，進行時態要用動詞嘅-ing形，配合輔助動詞be來表示。因為英文裏面時態唔能夠獨立表達，所以輔助動詞be同時要按**時式**來變形，比較複雜。例如：「I **am** eat**ing**.」係**現在式**進行態，「I **was** read**ing** newspaper.」係**過去式**進行態，「I will be sleeping.」係**將來式**進行態，……

法文嘅進行時態，用輔助動詞être加「en train de」再加動詞嘅原形來表示。同英文一樣，法文裏面時態唔能夠獨立表達，要配合時式用輔助動詞être嘅適當變形。好似：「Je **suis en train de** manger.」係現在式進行態，「Ils **seront en train de** lire le journal.」係將來式進行態，……

德文正式來講比較少用進行時態，但係有必要時，又或者係方言裏面，會用用輔助動詞sein加「am」再加由動詞轉化成嘅名詞來表示。同英文一樣，德文裏面時態唔能夠獨立表達，要配合時式將輔助動詞sein變形。好似：「Ich **bin am** Essen.」係現在式進行態，「Sie **waren am** Lesen der Zeitung.」係過去式進行態，……

總之，唔同語言有唔同嘅方式來表達進行時態，有啲唔可以單獨表達時態，而係要撈埋時式一齊表達先致得。
| How to read a taxoboxHow to read a taxobox**青皮竹** |
| --- |
| 喺廣州蘭圃入面種嘅青皮竹喺廣州蘭圃入面種嘅青皮竹 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Angiosperms |
|
|
|
|
|
|
|
| 綱 | 單子葉植物綱 Monocots |
|
|
|
|
|
| 目 | 禾本目 Poales |
|
|
|
|
|
|
|
|
| 科 | 禾本科 Gramineae |
|
|
|
|
|
| 屬 | 簕竹屬 *Bambusa* |
|
|
|
|
|
|
|
| 種 | **青皮竹 *B. textilis*** |
|

 |
|
| 二元學名 |
| ***Bambusa textilis***McClure |
|
|
|
|
|
|
|
|
|
|
|
|
|
|
|

**青皮竹**（粵拼：cing1 pei4 zuk1；學名：*Bambusa textilis*）係禾本科簕竹屬嘅常綠竹本喬木，喺中國廣東、廣西、雲南南邊、湖南、江西、福建、臺灣地區嘅河邊、平原、丘陵四圍都可以搵到。

樣
-

植株高8～10m，直徑3～5cm，梗雖然尾部有些少彎，但下部位超直，每節間長4～7dm。細樖時披白蠟粉，重黐埋噉生好多或疏或密帶刺嘅啡毛，之後逐漸轉為冇毛。竿壁較薄，得2～5mm厚，節位超平，冇毛。多數喺竿中下部位第7～11節開始出現好多分枝，其中中間條分枝稍微粗長啲。葉革質，硬而脆，稍有光澤，背面近基部有暗啡色刺毛，先端似拱形，稍微有向外傾斜，唔對稱。

適應環境
----

植株啱嗮喺疏鬆、濕而肥嘅地面生，尤其喺暖濕氣候生得最快；喺年平均温度18～20℃，年平均降雨量＞1400mm嘅地區最明顯。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 梗 |
| 梗  |

|  |
| --- |
| 葉 |
| 葉  |

 |

連出去
---

|  |  |
| --- | --- |
|  | 維基物種有資料講：***青皮竹*** |

* 青皮竹 金門縣政府
* 青皮竹 Bambusa textilis McClure 中国植物志
* 天竺黃 Tianzhuhuang 中藥材圖像數據庫 (香港浸會大學中醫藥學院)
中孚卦
**中孚卦**，或者就咁叫**中孚**，係六十四卦之中嘅第六十一卦。佢上卦係巽卦，代表風，即係☴；下卦係兌卦，代表澤，即係☱。所以，中孚卦就畫成䷼。為咗方便記住卦象，佢有個名叫**風澤中孚**。

卦辭
--

豚魚吉，利涉大川，利貞。

彖曰：中孚，柔在內而剛得中。 說而巽，孚，乃化邦也。 豚魚吉，信及豚魚也。 利涉大川，乘木舟虛也。 中孚以利貞，乃應乎天也。

象曰：澤上有風，中孚；君子以議獄緩死。

爻辭
--

初九：虞吉，有它不燕。

九二：鳴鶴在陰，其子和之，我有好爵，吾與爾靡之。

六三：得敵，或鼓或罷，或泣或歌。

六四：月幾望，馬匹亡，無咎。

九五：有孚攣如，無咎。

上九：翰音登於天，貞凶。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
GBK係標準中文字元集嘅其中一種字庫表達方式，全名叫**漢字內碼擴展規範**（英文：Chinese Internal Code Specification）。呢個代碼喺2000年1月1號出版。

歷史
--

喺1980年嗰陣，中國大陸率先出咗GB2312嘅字庫喇，雖然話呢種字庫係收錄咗中國大陸99.75%嘅成日用到嘅字，但係一用到人名（睇埋下面嘅表）、地名（睇埋下面嘅表）、部份喺GB2312嘅字庫推出咗之後先至簡化咗嘅漢字（睇埋下面嘅表）、繁體字同埋古漢語用到嘅罕用字、生僻字呢啲噉嘅字就唔得喇。後嚟到咗1993年，Unicode 1.1就出咗版，佢就收錄咗包括中國大陸、臺灣、日本同埋韓國入面成日用到嘅漢字，一共挾埋有20,902個字咁多。嗰陣中國大陸就推出咗同Unicode 1.1差唔多嘅GB13000代碼出嚟。

喺1993年，微軟公司就用咗GB2312代碼入面未用到嘅編碼空間嚟收錄咗GB13000嘅全部字庫，重整咗GBK嘅編碼出嚟。

GBK同埋GB2312嘅區別
--------------

呢個表係列明咗響以下呢啲名入面，GBK同埋GB2312可唔可以显示嘅區別。

| 例 | 字 | GBK | GB2312 |
| --- | --- | --- | --- |
| 朱镕基 | 镕 | √ | × |
| 西塱站 | 塱 | √ | × |
| 王濛 | 濛 | √ | × |
| 歡度國慶 | 歡度國慶 | √ | × |
| 佢哋喺嗰尐 | 佢哋喺嗰尐 | √ | × |
| 啰 | 啰 | √ | × |
| 刘銶堃 | 銶堃 | √ | × |
| 冚 | 冚 | √ | × |
| 张琳芃 | 芃 | √ | × |
| 咁样 | 咁 | √ | × |
| 拔山蓋卋 | 蓋卋 | √ | × |
| 菓汁 | 菓 | √ | × |
| 歺厅 | 歺 | √ | × |
| 咀香園 | 咀、園 | √ | × |
| 烎 | 烎 | √ | × |

讚同埋彈
----

### 讚

GBK出咗版之後雖然話收錄咗23940個字，佢重可以將GB2312編碼入面嘅所有字都兼容嘅。佢重支持GB2312編碼入面唔支持嘅部分中文姓同埋名（上面嘅表寫作出嚟喇），繁體中文，日文假名，重包括咗希臘字母同埋俄文嘅字母。

### 彈

GBK編碼係唔支持韓文嘅字。

後續
--

雖然話中華人民共和國國家品質技術監督局喺2000年3月17號推出咗GB18030標準嘅字庫嚟頂住GBK嘅位。佢係保留咗GBK編碼入面所有已經編咗碼嘅漢字，喺第二位嘅字庫組入面，重將可以用得嘅範圍繼續擴展落去，大概加咗一百個漢字同埋四位字庫組嘅編碼位。
座標: 23°6′35.96″N 113°14′45.10″E﻿ / ﻿23.1099889°N 113.2458611°E﻿ / 23.1099889; 113.2458611

 **粵海關舊址**（粵拼：jyut6 hoi2 gwaan1 gau6 zi2）
（英文：**Mansion of the Canton Customs**），簡稱**粵海關**（jyut6 hoi2 gwaan1），第個名係**大鐘樓**（daai6 zung1 lau4），佢係中國廣東省廣州市入面嘅其中一棟近現代重要史迹同代表性嘅建築，喺荔灣區沿江西路，附近就係沙基慘案紀念碑同西堤碼頭。呢個海關喺1685年嗰陣同江海關、津海關挾埋一齊，叫「清朝三大海關」。1993年8月，呢棟嘢俾廣州市人民政府公佈為廣州市文物保護單位；2006年05月25號重俾國務院批准咗，列為第六批全國重點文物保護單位。

敘述
--

而家睇到嘅粵海關大樓係喺1916年起好嗰棟，因為舊嘅大樓喺1913年拆咗。家陣嘅粵海關係由英國建築師大衛迪克按返歐洲嘅古典建築樣嚟設計，華昌工程公司嚟負責起，喺1916年5月起好。棟樓有4層樓高，挾埋鐘樓就有31.85米高，建築面積442l平方米，鋼筋混凝土嘅框架結構。而樓頂嘅大鐘喺1915年開，佢重係而家中國內地歷史上最長嘅英制全機械傳動式立鐘。近排由於大鐘行嘅時間太耐，重有啲零部件出現咗嚴重嘅磨損現象，搞到大鐘時間出現咗好大嘅誤差，所以政府就將個大鐘維修咗兩次，恢復返準確時間。

史
-

喺1685年（康熙二十四年），清政府就起咗中國嘅第一批海關，分別喺廣東、福建、江蘇同埋浙江，其中粵海關就整咗喺而家嘅廣州天字碼頭附近。

到咗19世紀嘅後期，由於中國爆發咗兩次鴉片戰爭，廣州俾英法聯軍霸咗之後，粵海關就俾啲鬼佬睺住。嗰時沙面島屬租界，方便畀啲鬼佬辦公務，就喺而家嘅六二三路附近，起咗棟有2層樓高嘅粵海關稅務司公署。結果大樓經過幾次重新裝修之後，重係因為火燭燒冧嗮，後嚟決定喺附近重新起過辦公點，即係而家嘅「大鐘樓」。

咸豐十年（1860年），粵海關稅務司就喺而家嘅粵海關址度正式起咗棟公署（外界話呢棟嘢係「洋關」）。到咗民國三年（1914年），粵海關大樓開始逳手起，民國五年（1916年）起好。呢棟大樓落成早過1927年嘅上海江海關大樓同埋1924年嘅武漢江漢關大樓啲。

1925年4月，粵海關嘅建築相就送咗去美國建築技術賽會度擺展覽。

2006年9月12號，廣州海關嘅辦公地點正式搬走，搬咗佢天河嗰邊。而凈低嘅粵海關大樓，大門上面嘅「廣州海關」四字移咗去珠江新城嗰邊。而海關總署喺2007年2月嗰陣就經過咗國務院嘅批准同答復，之前廣州海關嘅大鐘樓就起成中國海關博物館分館。而呢個工程喺2007年8月搞掂。喺2007年12月28號重向公眾適時對外開放。

附近交通
----

* 廣州地鐵：
6號線、8號線：文化公園站
* 廣州水上巴士：
S1、S2、S4、S6：西堤站
* 巴士同電車：
文化公園站、南方大廈站

相關書籍
----

* 馬英明《粵海關史述評》，廣東廣州，廣州航海高等專科學校航海文化研究所，2006年12月
* 李金明《清代粵海關嘅設置同關稅徵收》，福建省廈門市，廈門大學歷史研究所，1995年4月

連出去
---

* 清粤海关　一口通商成天子南库，两度战火失财富大门
粵海第一關紀念館嘅出口附近
 **粵海第一關紀念館**（粵拼：jyut6 hoi2 dai6 jat1 gwaan1 gei3 nim6 gun2）
（英文：**Memorial Hall of The No. 1 Custom of Canton**），簡稱**粵海第一關**jyut6 hoi2 dai6 jat1 gwaan1，係中國廣東省廣州市嘅一間紀念館，喺海珠區東北邊嘅石基村入面，黃埔古港景區嗰頭。係廣州嘅一間愛國主義教育基地。

概況
--

呢間嘢根據黃埔古港景區嘅歷史資料啲樣整成嘅仿古建築，入面整咗《流逝嘅輝煌之一口通商同黃埔古港》嘅大型展覽，由海上絲綢之路通去全球、一口通商之下嘅廣州、哥德堡號同廣州、繁忙嘅黃埔古港、黃埔遺韻展新姿5個部分組成。入面以相、實物、模型、蠟像同電子屏幕短片同DVD播放等形式，話清楚廣州嘅海上絲綢之路係點發展。

風格
--

紀念館嘅主體建築包括咗前後兩層門扇嘅黃埔稅館、永靖兵營、買辦館同「古港遺風」嘅紀念牌坊。景觀顯出比較濃厚嘅嶺南建築風格。

開放時間
----

呢間嘢喺09:00~17:00期間開放。但每個禮拜一閉館。喺法定節假日期間，開放時間係09:00~16:30。館區入面免費畀人睇。

附近嘅交通
-----

* 巴士：
石基村（黃埔古港）總站

出面網頁
----

* 海珠区文物博物管理中心直属单位——粤海第一关纪念馆 海珠区公众信息网
* 粤海第一关纪念馆 乐途旅游
* 粤海第一关纪念馆景区概述 南北游
| How to read a taxoboxHow to read a taxobox**山拐棗** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 金虎尾目 Malpighiales |
|
|
|
|
|
|
|
|
| 科 | 大風子科 Flacourtiaceae |
|
|
|
|
|
| 屬 | 山拐棗屬 *Poliothyrsis* |
|
|
|
|
|
|
|
| 種 | **山拐棗 *P. sinensis*** |
|

 |
|
| 二元學名 |
| ***Poliothyrsis sinensis***Oliv. |
|
|
|
|
|
|
|
|
|
|
|
|
|
|
|

**山拐棗**（粵拼：saan1 gwai2 zou5；學名：*Poliothyrsis sinensis*）係大風子科山拐棗屬嘅半常綠半落葉喬木，喺中國陝西南邊、甘肅東南、兩湖、安徽、廣東、江西、浙江、福建、貴州、雲南東北、江蘇、四川嘅海拔400～1500m嘅山坡或山腳嘅常綠、落葉闊葉混交林同落葉闊葉林入面先至搵到。

樣
-

植株高7～15m，樹皮暗啡，淺裂。細枝圓柱，灰白，質地好脆。細樖有軟毛，大樖冇毛。葉厚紙質，似蛋或尖角披針，先端漸尖到急尖，上深綠下淡綠。花屬圓錐花序，頂生，公乸同樹，有淡灰毛，其中花乸大隻過花公；有清香味，每年夏初開花。果屬蒴果，橢圓，分外果同內果兩種。其中外果皮革質，有灰毛；內果皮木質，有好多籽，扁平兼四圍有翼；每年5～9月結果。

用途
--

植株啲梗成日用嚟整傢俬同器具，花可以用嚟整蜜糖。

連出去
---

* 山拐枣 360Doc個人圖書館
* 山拐枣 中国自然保护区生物标本资源共享平台
* 山拐枣 中山小榄花木
* 山拐枣 唐山植物园
唔好同**尻**搞亂。
 呢篇文講「㞗」嘅語文方面。搵緊「㞗」嘅科學方面嘅話，請睇〈**人脧**〉。
**㞗**（粵拼：gau1），意思為男陰，現時乃粗俗俚語用字。根據康熙字典，呢個字古時讀「kau⁴」。

俗寫
--

因為唔少電腦唔支援個「㞗」字，所以啲想要語氣傳神嘅人，喺網絡上一般會以同音嘅「鳩」字嚟假借之。另外有唔少人用個新造嘅，乎合形聲原則嘅𨳊字；縱使其實佢古時已經有，乃至於讀音亦雷同，只得意思冇關。除此以外，以為「尻」字係正寫嘅都唔少，於是就誤用咗佢嘞。其實「尻」解做髖骨或者屎朏，通常讀「haau1」；雖然家陣個「尻」字喺某啲組合之中的確讀「gau1」，但係話唔埋都係由於撈亂咗兩者，再習慣成自然所致。

文典
--

```
*《異體字字典》*：「……男性生殖器，方言中常用以罵人。……  
*《字彙．尸部》*：「……㞗．渠由切音裘．男陰異名……」  
*《正字通》*：「……俗字舊．註音裘．男陰異名泥……」
```

綜合以上三項，古時「㞗」似乎係指整個男人陰部，不過亦有結論唔同嘅考證；例如彭志銘認為個字齋指陰莖。由於經常被粵人用作虛字來抒發情緒，而甚少表達實物，以至家陣冇乜人知或者理佢原本究竟解乜。現代粵語之中，每當要準確傳意，往往會揀官話詞語。

```
*《不文集》*：「……九是大而硬的，不應為而為，不應硬而硬者，叫戇九。……」
```

以上指出，同「𨳍」以及「賓周」相比，「㞗」用來鬧人時，往往帶啲失控、魯莽同衝動嘅意思。

用法
--

* 作名詞用，「陽具」嘅意思，量詞係「條」或者「碌」。例子：

**留得碌㞗在，那怕冇女屌！**
**睇吓邊個條㞗大啲？**
* 語氣助詞，本身冇意思，用作加強語氣。例子：

**屌㞗你！**（加強「屌你」嘅語氣。）
**多㞗餘**（加強「多餘」嘅語氣。）
**點㞗樣呀你？**（加強「你想點樣」嘅語氣。）
用以加強堅決嘅語氣，例子如下：
**是㞗旦／求㞗其**（冇所謂，隨便嘅意思；有「唔好再問我」嘅意味。）
**罷㞗就**（就咁算數；有「唔會再有第二次機會」嘅意味。）
**話㞗之你**（隨便你；有「堅決唔再理會」嘅意味。）
**戇㞗**（戇吓戇吓嘅意味）
**\*助詞，可以作為顛倒句子意思。例子：**
**有㞗嘢玩！**（冇嘢好玩。）
**有㞗女望！**（冇女好望。）
* 形容詞（1），形容呆頭呆腦嘅樣。例子：

**㞗下㞗下**（呆滯笨拙。）
* 形容詞（2），形容人奸狡無良嘅時候，前面通常會加個𡳞字；或者形容冇主見而令人覺得好麻煩嘅人。例子：

**條友仔好𡳞㞗！**（嗰個人好鬼死奸狡。）
**條友仔諗嚟諗去都唔知想點，㞗到死！**（嗰個人唔知佢諗想點，好鬼死麻煩。）

文法
--

講粗口嘅時候，「㞗」字同「𡳞」字意思同性質係好似，都係好少單獨字咁使用，多會夾雜喺句子中加強語氣，文法同「𡳞」字一樣，基本上可以同「𡳞」字互換嚟用或者一齊用。例子：

好悶呀！ → **好㞗悶呀！**／**好𡳞㞗悶呀！**（好鬼悶！／悶到發神經！）
我話之你死 → **我話㞗之你死**（我決定唔會再理你）
### 「㞗」作名詞用嘅其它例子

**㞗細冇女要，㞗長俾狗噍**：市井創作俗句之一，意思即係：陽具好細冇女性會接受，陽具大就會俾狗咬噬。

### 「㞗」作助詞用嘅其它例子

**打㞗佢**：狠狠噉打佢一餐。呢個比起「打佢一餐」嚟得更狠更用力。

### 「㞗」作形容詞用嘅其它例子

**戇㞗㞗**／**戇𡳞㞗**：愚昧笨拙到唔識形容。

配搭
--

**㞗毛**：陽具上嘅陰毛。

**戇㞗**：愚昧笨拙，多數用嚟鬧人講咗（或做咗）冇意義或者無聊嘅話（或者事情）。

**戇㞗仔／佬／妹**：意思同上，用嚟形容人嘅名詞。

**㞗屎**：多數形容嗰啲一朝得志就乘機晒命，不可一世嘅人，有所謂「**㞗屎撐撐**」；亦有形容狡猾講大話，或者麻麻煩煩嘅人。例句：呢條友仔成身名牌揸住架波子，你睇佢幾咁**㞗屎**！（呢個人成身都係名牌兼渣住架保時捷跑車，你睇佢嗰個不可一世嘅衰樣！）。喺2006年，香港人喺 MSN 用語中將「㞗屎」講成「9s」。

**㞗噏**：胡言亂語唔知講乜、作大、信口開河嘅意思。「噏」讀作「up7」中文輸入嘅人會寫成「9up」。

**好㞗雀躍**：照字面解，好嘅陽具應該好似生猛嘅雀仔咁活躍；但一般係用嚟形容萬分高興嘅情緒。

**唔㞗化**：思想守舊古板，唔開化。

**㞗芝媽碌**：形容人講嘢語無倫次雜亂無章，或者做事一塌糊塗。

**搲𡳞晒㞗頭**：其實係由「搲（we² 或 wah²）晒頭」演變出嚟，抓爛頭皮諗極都諗唔明嘅意思；呢句係比諗極都唔明更加犀利誇張嘅形容詞。

**㞗埋一堆**：莫明其妙嘅組合詞語，意思即係走埋一齊，聚埋一堆，尤其是指嗰啲烏合之眾。例句：你咪同班專搞事嘅古惑仔**㞗埋一堆**啦！害㞗死你呀！（你唔好成日群埋嗰班專搞事嘅黑社會份子啦，盞俾佢哋害到你雞毛鴨血呀！）

引申
--

啲人口講時，若果要令語氣稍微禮貌些少，通常會讀歪成「蹺」（kiu3\*1）。喺互聯網道，啲人為免發帖或訊息被系統阻礙，週不時會用諧音或同音嘅代替品——最簡單嘅有漢字「九」、數字「9」同英文字母「Q」等；除此以外，重有更得意，以下嘅創作。

### 「膠」

一路以嚟，坊間都通俗咁流傳用個「膠」字嚟引申或者暗示「㞗」，例如有人會講：「你咪亂膠咁講呀」、「咪成舊擦膠咁企喺度啦」、「黐膠花」（引申自「黐㞗線」）。

### 圖案代表

喺網絡社會入面，有人就將「戇㞗」讀諧音變成「硬膠」，再簡化成一個「膠」字搬出嚟用，而且有人仲用咗圖畫嚟搞鬼，整咗個小丑公仔嚟做「膠」字嘅專用圖像，如果喺咩網頁咩論壇度見到一個正圓嘅白色面，十字眼，紅紅大鼻同展笑大咀嘅圖案，咁佢多數係代表話人戇㞗嘅小丑神／膠神嘞。

註腳
--

1. ↑  字字原文，毫無更改。

參考
--

1. ↑  〈存档副本〉. 原先內容歸檔喺2021年6月2號. 喺2021年6月19號搵到.
2. ↑  〈【專題籽】從康熙字典查起 粵語粗口9問9答 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-06-01. 喺2021-06-19搵到.
3. ↑  Huang, Zhan; 黃霑. (1996). *Bu wen ji*. Sze Ma Wong (第Di 59 ban版). Xianggang: Bo yi chu ban ji tuan you xian gong si. ISBN 962-17-4618-3. OCLC 122729839. 原先內容歸檔喺2021年8月26號. 喺2021年6月19號搵到.

出面網頁
----

* 康熙字典
搵緊第二樣意思嘅話，請睇〈**元朗 (搞清楚)**〉。
元朗大馬路人頭擁擁，輕鐵穿梭其中。
**元朗**係香港新界西北市區。響英國管治新界中期，選做新界西北面行政中心，到家下亦都係元朗區中心。元朗英文寫做 Yuen Long，早期就寫做 Un Long。

元朗四周仍然係鄉郊，東面係凹頭，西面係屏山，南面係十八鄉，北面係南生圍。

史
-

根據考古發掘，元朗喺新石器時代就有先民活動。秦朝開始劃入中國版圖。

元朗一帶，地理環境以前同家下好唔同。古時元朗係汪洋一片，元朗舊墟一帶都係島。舊墟南便個地方叫大樹，即係家下十八鄉大旗嶺大樹下，係水上人，即係蜑家人嘅艇聚埋一氣嘅海灣。佢哋重響處起咗間天后廟，即係大樹下天后廟。天后廟東面係蜑家埔，西面係蜑家灣。因為呢處多水上人，會同村民做買賣，所以就變成墟。廟記（1938年嘅《重修天后古廟碑記》）有寫：『三百年前，元朗河流上通南坑，中有高原矗然而深秀者，則大樹也，大樹東曰蛋家埔，大樹西曰蛋家灣，處居爰處，而浮家泛室之流，若輩崇仰水神，在大樹下建小廟，以祀天后。』後尾因為個海畀河沙積，或者村民圍淺海做田，就慢慢變成地，個墟後尾搬到去大橋墩。再因為同樣原因，個墟又搬到個近海嘅地方，即係元朗。

元朗原本係指家下元朗舊墟一帶。由一個墟發展而來。香港全境曾經響大清中期受遷界令打擊，人口大減。1668年，即係康熙七年，大清皇帝愛新覺羅玄燁准村民返屋企。之後一年，1669年，即係康熙八年，錦田進士鄧文蔚封咗地開墟。佢就搬咗響原本響大橋墩嘅大橋墩墟到圓蓢，呢件事亦都寫咗響舊墟天后廟《重修天后古廟碑》，『清康熙八年大橋墩市場改遷元朗』。塊碑係1856年，即係大清咸豐六年，愛新覺羅奕詝做皇帝嗰時（變調讀史）立嘅。因為搬到元朗，亦都改名做圓蓢墟，後尾變做圓朗墟，最尾寫成變咗元朗墟，亦即喺**元朗舊墟**。

到咗1899年，英國人接收新界，元朗成為香港一部分。英軍無耐就開始起青山道（今日嘅青山公路），將元朗同九龍打通，方便統治之餘，亦都改變咗新界經濟面貌。響呢個時候，因為元朗墟唔夠用，亦都有鄉民嫌錦田人收租收得貴，就響1915年青山道附近，就係家下青山公路同合益街一帶，另開新墟，叫元朗新墟。啲人亦都叫青山公路做大馬路或者元朗大馬路。原本元朗墟就畀人叫舊墟，墟唔近大馬路，無咁方便，最後都沒落。

1907年香港政府揀咗大埔做新界管治中心，叫理民府。之後，再一分為二，元朗一帶屬於北約理民府，係大埔管。1947年，北約理民府分為元朗理民府同大埔理民府。元朗就成為新界西嘅管治中心。

因為經濟同政治中心都響元朗新墟一帶，所以呢度亦變得越來越大，人口越來越多。香港政府亦都介入呢度嘅發展，好多公共設施都起響元朗。墟市呢個形式亦都慢慢淘汰。1972年政府將元朗規劃做衞星城市。1982年再將元朗加埋屏山同附近地方連埋規劃做元朗新市鎮。

註
-

1. ↑  衞星圖
2. ↑  〈大樹下天后廟簡介〉. 原著喺2007年5月5號歸檔. 喺2007年2月26號搵到.
3. ↑  〈香港城市大學中國文化中心嘅網上刊物:《香港節誕》。十八鄉大樹下天后誕主頁：甲、十八鄉的組成〉. 原著喺2005年3月8號歸檔. 喺2017年7月16號搵到.

出面網頁
----

* 元朗網站 Yuen Long Special
* YL.香港-討論區
* 元朗區分界圖
* 元朗遊記 The Incredible Journey of Yuen Long
* 元朗區議會
* 元朗的日與夜
* 經典重溫頻道 --- 百載鑪峰 --- 元朗新舊墟 (1984)
**玄武門之變**係唐一場政變，響李淵在位其間，王室爭奪皇帝之位，最後由二仔李世民得皇位，而太子李建成同四仔李元吉死響政變。

由於李淵對自己繼承人嘅問題一再反覆，導致佢三個仔李建成、李元吉、李世民之間嘅衝突。事後李淵將皇帝位讓畀李世民，自己退位為太上皇。

原因
--

早喺唐朝立國嗰陣，李淵就已經立咗大仔李建成做太子。但因為李建成成日沉迷酒色，反而二仔李世民功勛卓著，李淵覺得唔對路，想立二仔李世民。李建成知唔妥，就搵咗細佬李元吉一齊對抗李世民，結果兄弟之間矛盾越來越犀利。

經過
--

626年李世民、李建成幾兄弟開始起兵。李世民先行向李淵告密，指李建成同李元吉同後宮有大傷禮俗嘅關係。李淵決定召李建成同李元吉審問。無耐李建成、李元吉入朝，李世民一方面帶咗佢手下尉遲恭、長孫無忌、房玄齡、杜如晦等人入朝見李淵，一方面喺京城玄武門設兵埋伏。李建成、李元吉一入大門，知有唔妥，無耐重見到李世民。李元吉開始用弓箭射李世民，李世民還擊，結果射死咗李建成。李元吉本來想再射李世民，但最後畀尉遲恭射死咗。

李淵知道咗呢件事之後大為震驚，召見咗李世民。李世民要求李淵相讓，最後李世民成功坐上皇位。

影響
--

李世民經過呢件事成功登上皇位，是為唐太宗，開創咗「貞觀之治」。
**玉冰燒**（粵拼：Juk6 bing1 siu1），廣東十大名酒之一，係佛山地區產嘅酒，喺《熙寧酒課》度有記載。

秘訣
--

據講玉冰燒嘅獨家秘訣之一在於釀酒嘅特殊工序—喺最後一個環節。釀玉冰燒嘅人將蒸出嘅米酒導入去佛山產嘅大甕度，然後浸入重 100 公斤左右嘅肥豬肉，經過大缸陳藏，精心勾兌，令到酒體玉潔冰清，滋味特別醇和，先至成為好出名嘅玉冰燒。因為肥豬肉嘅豬油似玉，摸落有啲涼浸浸咁（又有話係因為廣東話「肉玉不分」），所以用肥豬肉泡過嘅酒都叫「玉冰燒」。每一舊豬肉一般有得用好多年。

歷史
--

佛山古代嗰陣係屬於廣州，釀酒嘅歷史好耐。《熙寧酒課》就話佛山嗰頭喺大宋時期（10 至 13 世紀）已經有釀酒。民間有釀同飲時令酒嘅風俗，例如係「五月朔日飲菖蒲酒，初五日飲雄黃酒，社日醉芋酒」。酒品幾多人讚譽，好似係吳奎光就寫詩話：「酒樓酒樓汝知有，人間不死之丹丘。」嶺南三家嘅梁佩蘭嘅詩又話：「酒香滿盞不惜醉，月色上衣從著身。」
佛山嘅蒸酒業喺大清（16 世紀至廿世紀早期）好旺。《佛山忠義鄉志》就咁講：「本鄉出產素稱佳品。道咸、同年間以陳總聚（陳太吉）為最有名。近則推三元市之人和悅號。說者謂水質佳良，米料充足，酒缸陳舊，三者兼備斯，其味獨醇。」當時嘅蒸酒者「家數三四十甑數」。1830 年嗰陣啲粵人起咗「陳太吉酒莊」嚟承襲啲傳統工藝，釀「醇舊太吉酒」，成為地方名酒。豉香型白酒以佛山太吉酒廠嘅豉味玉冰燒為典型代表。

攷
-

1. ↑  〈廣東十大名酒「玉冰燒」供不應求〉. 原著喺2017年9月22號歸檔. 喺2017年10月4號搵到.
2. ↑  〈玉冰燒和玫瑰露〉. 原著喺2018年4月12號歸檔. 喺2017年10月4號搵到.
3. ↑  廣東米酒玉冰燒的由來
|  |  |  |  |
| --- | --- | --- | --- |
| 

|  |  |  |
| --- | --- | --- |
|  | 山谷道邨 |  |

 |
| 無相 |
| 地區 | 九龍城區 |
| 類型 | 租住屋邨 |
| 入伙年期 | 1964 |
| 樓宇座數 | 16 |
| 單位數目 | 3,112伙 |
| 面積呎數 | 唔知 |
| 伙數 | 唔知 |
| 居民 | 15,028 |
| 網站 | 無 |

**山谷道邨**（英文：**Valley Road Estate**）係香港一個已經拆咗嘅公共屋邨，原址位於九龍老龍坑。

歷史
--

山谷道邨所在嘅老龍坑前身係**山谷道木屋區**，「山谷道」就係因位於老龍坑山谷而得名。1961年木屋區大火，政府收返塊地，交畀工務局起屋邨。全邨合共有16座舊型政府廉租屋大廈，1964年落成，嗰時名為**山谷道政府廉租屋邨**（Valley Road Government Low Cost Housing Estate），由屋宇建設委員會管理。1973年屋邨改由新成立嘅香港房屋委員會管理並改名為**山谷道邨**。山谷道邨喺2001年至2002年清拆。

### 樓宇一覽

| 樓宇名 | 樓宇類型 | 落成年份 | 拆卸年份 | 重建後原地起返嘅建築 | 安置屋邨 |
| --- | --- | --- | --- | --- | --- |
| 第1座 | 舊型廉租大廈 | 1964年 | 2002年 | 天鑄（中文：天鑄） | 何文田邨 |
| 第2座 |
| 第3座 |
| 第4座 | 單塔型廉租大廈 |
| 第5座 | 舊型廉租大廈 |
| 第6座 | 2001年 | 何文田站 |
| 第7座 |
| 第8座 |
| 第9座 |
| 第10座 | 單塔型廉租大廈 |
| 第11座 | 舊型廉租大廈 |
| 第12座 | 2002年 |
| 第14座 |
| 第15座 |
| 第16座 |
| 第17座 | 香港理工大學何文田學生宿舍 |
|

### 社區設施

屋邨設計預留咗28個舖位、兩間幼稚園（喺第8座地下，真真幼稚園同埋麗麗幼稚園）同埋14個街市檔位。

其後發展
----

2000年，香港房屋委員會宣布會喺山谷道邨舊址起5座高48層嘅居者有其屋，並採用非標準間隔，被稱為「超級居屋」，並預計2005年落成。但隨後政府喺2002年決定停建居屋，房委會將地皮交還政府作私人住宅發展，期間土地一直空置，並以短期租約出租地皮作停車場。

2010年，香港政府落實喺山谷道邨第一同埋第三期土地，起港鐵觀塘綫延綫同埋沙田至中環綫何文田站，2016年落成。另外亦撥出土地畀香港理工大學起第二座學生宿舍，2012年落成。第二期土地（即係北部第1至第5座範圍）就喺2010年6月8號公開拍賣，結果由新鴻基地產以109億港元投得，嗰時係香港歷來成交金額第二高嘅地皮，其後塊地起咗私人樓天鑄。

* 何文田站（中間偏左）何文田站（中間偏左）
* 前山谷道邨二期重建成豪宅天鑄前山谷道邨二期重建成豪宅天鑄
* 香港理工大學何文田學生宿舍香港理工大學何文田學生宿舍

參考
--

1. ↑  HK Housing Authority Annual Report 1968-1971
2. ↑  何文田站新設計「十字換乘」 互聯網檔案館嘅歸檔，歸檔日期2014年3月8號，.，大公報
3. ↑  原擬建居屋 今成豪宅地，明報，2010年6月9號
4. ↑  〈新地109億奪九龍地王〉. 原著喺2010年6月12號歸檔. 喺2018年4月15號搵到.
File:Guangzhou Wuzhong Binjiang School.jpg學校正門
**廣州五中濱江學校**，1976～2015年間嗌過**廣州市第78中學**，係中國廣東廣州一全日制中學，1968年10月開辦，有兩個校區，都喺海珠區北邊。

兩個校區
----

* 初中部：海珠區濱江東路遠安路80號（仲愷農業工程學院東邊同廣州城市職業學院海珠校區西門之間）
* 高中部：海珠區濱江東路怡趣街78號（珠江泳場南邊對出條馬路嘅內街入去100m到）

校服色
---

|  |
| --- |
| 五中濱校嘅校服 |
|  | File:School Uniform for 5MSBJS (L).jpg | File:School Uniform for 5MSBJS (C).jpg |

短袖
* 衫：　　　相間，有領有紐扣。領　帶兩條幼　邊，袖口純　，正反面同兩袖大多數都係　做主調，膊頭位　，喺膊頭位同兩袖之間嘅分界線有　底紋響度。左右對稱。
* 褲：　，兩邊有較粗兼帶幼　描邊嘅　線。

史
-

學校喺1968年10月因解決嗰時文革動蕩重建辦學同學位唔夠嘅問題而喺白雲區太和謝家莊人頭嶺腳開辦咗寄宿學校，嗰時嗌成**太和高級中學**。1973年9月將原先喺五十六中嘅部份師生併入，重喺1974年9月撤銷一〇七中時，將一〇七中嘅部份師生併入埋。1976年8月因廣州地區撤銷中學啲農村分校，加上校方將校舍轉畀其它用途，令學校搬到海珠區同福西路興福里入面兼改名做**廣州市第七十八中學**嚟繼續辦學。搬到海珠區後第三年又同一一一中合併咗兼向東搬到石涌口濱江東路逸民里入面繼續辦學。1984年6月同廣州市化工總公司（而家係廣州市化工輕工總公司）一齊合作，開辦化工工藝職業高中直到1991年7月停辦為止。

2001～2002年間新搞咗綜合教學樓同運動場出嚟。2003年4月升級做海珠區一級學校，2008年5月升級做廣州市一級學校。2009年9月攞埋嘉仕花園嘅配套學校變成嗰時唯一有兩個校區嘅廣州市一級學校。而高中招生喺2013年受到海珠區調整教育佈局嘅影響而正式取消。

2015年4月29號，因廣州五中教育集團正式成立，期間將呢間學校納入咗五中教育集團入面。同年8月31號，學校亦改名做**廣州五中濱江學校**。

攷
-

1. ↑  广州五中教育集团挂牌成立[*失咗效嘅鏈*] 廣州市第五中學
2. ↑  广州五中滨江学校揭牌仪式暨开学典礼完满举行 校园志

出面網頁
----

* 廣州五中濱江學校嘅官方網站
廣州六中珠江中學各間校區楊青村校區課改班校區
**廣州六中珠江中學**係中國廣東廣州嘅國有民辦初級中學，2001年開辦，有兩個校區同一個課改班，都喺海珠區入面。

兩個校區同一個課改班
----------

* 楊青村校區：楊青路3號
* 逸景翠園校區：逸景路芳盛街60號
* 課改班：新港西路179號

校服色
---

|  |
| --- |
| 六中珠中嘅校服 |
|  |  |  |

長袖
* 衫：　　相間。領　帶　花紋，花紋入面寫住「GUANGZHOU NO. 6 MIDDLE SCHOOL」嘅字樣；袖口　帶兩條　線。正面　帶兩個　線同　線組成嘅直角三角形花紋。兩袖上　下　，分界線成斜線。左右對稱。
* 褲：純　，喺近右褲袋位有個　嘅圖案。

短袖
* 衫：　，左右對稱，有領有紐扣，領同袖口都係　帶　邊。
* 褲：　，兩邊近褲口位有　似彩帶嘅五邊形。

史
-

內文：廣州市第6中學
1950年8月，由於黃埔中正中學同私立長風中學合併轉做公立而出現過「珠江中學」個名，但1953年初改名做「六中」而消失，直到2001年由校敎育工會重新搞返出嚟。初期喺大江苑同逸景翠園入面開搞兩個校區，2009年開始喺校本部開搞課改班，2016年夏，原先喺大江苑校區向東搬到楊青村入面，原先大江苑校區改成大專學校用途。

2018年3月31號，學校正式舉辦初中入學考試，事件出街之後因為涉嫌違反教育局嘅招生法令，俾廣州當地媒體喺2018年4月4號曝光之後引起廣泛討論而震驚成個廣州教育界，廣州市教育局亦第一時間關注咗呢單大頭佛。隨後肇事校長因涉嫌喺學校搞非法入學考試而被停職調查。

2018年4月21號，呢間學校俾海珠區教育局通報批評，佢嘅初中入學考試明顯違反咗九年義務教育階段學生招生工作嘅相關規定，從2019年夏開始減少學校30%嘅招生計劃，重炒埋現任校長兼年檢平定降級到「基本合格」範疇。

攷
-

1. ↑  〈涉嫌顶风组织"秘考" 广州某中学校长停职〉. 《新快报》. 人民网. 2018-04-04. 原著喺2020-03-28歸檔. 喺2018-04-04搵到.
2. ↑  〈广州秘考事件处分公布 教育局：建议解聘校长〉. 《南方网》. 看看头条. 2018-04-22.

出面網頁
----

* 廣州六中珠江中學嘅官方網站
呢篇文講廣州市嘅冼村。搵緊梧州市嘅冼村嘅話，請睇〈**冼塘**〉。
**冼村**（粵拼：sin2 cyun1）係中國廣東省廣州市天河區嘅一條村，係珠江新城側近。村大姓係冼、盧、梁。

名
-

喺宋朝時，呢度重係兩個海拔7米倒，重黐埋一齊嘅山仔。啲人就話佢係「菖蒲二墩」（而家係接雲大街同西華坊）。東南邊有條河流佢珠江度（後嚟係改名嗌「東邊涌」，不過喺1976年就冇咗）。嗰時，陳氏祖先陳公就先揀菖墩（而家係接雲大街）入面有山有水嗰度嚟起屋開村。之後就發展到幾十戶，重向官府申請加入圖甲（而家講係戶籍管理），改名嗌「永泰鄉陳公村」。但陳姓人口到咗清朝時都冇咩發展噉，後嚟風水先生就話咗下，將個村搬去石牌墩度。根據《石牌村志》話，新慶村陳姓之前係住喺而家增城區嘅新塘沙村入面。喺明朝嗰陣，陳嘉猷就喺陳坊（而家係天河東路嘅廣州市摩托車俱樂部嗰邊）度搬咗過嚟，就冇話喺冼村度搬過嚟。

宋朝之後，陳公遷入冼村之後，羅氏祖先羅達合住喺冼村。但羅姓人口好似冇乜人噉。到咗2007年，冼村入面凈係得卅幾人姓羅嘅。之前重住過古姓同邱姓嘅人，但係姓古嘅到咗中華人民共和國成立咗無耐就得返一家到就冇後人喇。而邱姓喺中華人民共和國成立之前就冇嗮後人喇。

去到明朝中葉，冼村經已係陳、羅、古、邱、冼、盧、梁等姓聚居嘅大村，姓冼人最多，而姓陳搬走嗮，所以就將「陳公村」改名叫「冼村」。喺文化大革命改名嗌「紅旗大隊」，但係「冼村」嘅名重一直用到而家。

宗族
--

冼帛宗
喺南宋末（1265—1278），喺南雄牛田坊嘅珠璣里嚟嘅冼帛宗，一家大細搬去番禺縣開晾傘（而家柯木塱）住。馮氏生二世祖冼肇真，冼肇真四隻仔：夢風、夢雲、夢雷同夢雨。而冼夢風就搬到茭塘司（而家係番禺區同海珠區嗰邊）嘅大山村；夢雷同夢雨就唔知去咗邊。夢雲娶潘氏，生冼露，冼露娶關氏，生五世祖冼清。而五世祖之後幾傳嘅山墳都葬嗮喺筲箕窩度。喺20世紀50—60年代，嗰度重有個村嘅廢墟響度，而個村入面有個嗌「冼塘」嘅大池塘喺度。

到咗元末明初，五世祖處士冼清就離開咗柯木塱，到咗林和村嘅東南邊——瘦狗嶺，之後搬到冼村嗰邊。聽話呢度成日養鴨，後嚟冼清嫁咗畀獵德鄉嘅其中一位姓劉嘅女仔之後，就搬咗去獵德嘅北邊，重買咗25畝田返嚟。聽話冼清個樣都幾靚仔又巴閉下。根據冼清嘅族譜記低咗，到十四世嘅人就好多後代嘅孫出嚟。到2007年為止，呢度已經傳到1000幾個第26代後代嘅人。而帛宗冼氏，就喺而家嘅冼村北邊——冼公祠入面。

冼羅山
盧氏
梁氏

祠堂
--

| 姓 | 名 | 堂號 | 主祀 | 位 | 始建年代 | 重建年代 |
| --- | --- | --- | --- | --- | --- | --- |
| 冼 | 羅山冼公大宗祠 |  |  | 青龍大街30號 | 1765 | 1998 |
| 北莊冼公祠 | 恢緒堂 | 9世祖 | 東勝大街6號側 | 1765 | 1999 |
| 子堂冼公祠 |  | 10世祖 |  |  |  |
| 連耕冼公祠 |  |  |  |  |  |
| 景麟冼公祠 |  |  |  |  |  |
| 盧 | 御南盧公祠 |  | 2世祖 | 范陽大街138號 |  | 1881、1999 |
| 位南盧公祠 | 清慎堂 | 2世祖 | 范陽大街17號 | 1843 | 2005 |
| 筠軒盧公祠 |  |  | 范陽大街25號 |  |  |
| 肖林書舍 |  |  |  |  |  |
| 梁 | 覽青梁公祠 |  |  |  |  | 2000 |

參攷
--

* 冼村建村历史 網易房產
* 冼村 360百科
從1958年莫勞島二氧化碳含量變化
1880年到2020年全球平均溫度，以1951年到1980年嘅數據做基準
受全球暖化影響，北極海表面嘅冰層開始熔化，少咗冰層反射太陽光，令暖化問題更加嚴重
**全球變暖**，有時叫做**全球暖化**，係指喺一段時間中，地球嘅大氣同海洋溫度上升嘅現象，主要係指人為因素令到溫度上升，原因好可能係由於溫室氣體排放過多造成嘅。

喺20世紀，全球平均接近地面嘅大氣層溫度升咗攝氏 0.74 度。普遍嚟講，科學界認為過去五十年可觀察嘅氣候改變係由人類活動所推動。

二氧化碳同其他溫室氣體嘅含量不斷增加，正係全球變暖嘅人為因素中主要部分。燃燒化石燃料、清理林木同耕作等等都增強咗溫室效應。第一次懷疑溫室效應會發生嘅觀測係瑞典化學家阿累尼烏斯喺1897年所做嘅。雖然當時冇引發公眾討論，但係事隔 90 年，終於變成公眾關注嘅問題。

美國加利福尼亞大學嘅科學家喺太平洋中央夏威夷嘅莫勞島上設立 4 個 7 米高同一個 27 米高嘅採樣塔，每個鐘採樣 4 次，分析二氧化碳嘅變化情況。

目前全球平均溫度嘅變化，幾乎同二氧化碳含量嘅變化係同步上升嘅，工業革命開始嗰陣，二氧化碳嘅含量急劇增加。雖然植物嘅光合作用吸收了好大一部分二氧化碳，海洋亦溶解一部分二氧化碳並固定成碳酸鈣，但係空氣裏面二氧化碳嘅含量重係漸漸增加緊。根據美國維珍尼亞大學同英國東英格蘭大學聯合研究嘅結果，喺20世紀後半葉，全球溫度上升嘅趨勢非常明顯，溫度變化情況睇下面幅圖。

命名法則
----

全球變暖係比氣候改變更明確嘅名。原則上，「全球變暖」一詞對成因持中立觀點，但係根據大眾嘅用法，「全球變暖」意味著人類嘅影響。但係，聯合國氣候變化框架公約使用「氣候改變」代表人為因素導致嘅改變，「氣候變化」代表第啲嘢導致嘅改變。其他組織就用「人為嘅氣候改變」（Anthropogenic climate change）代表人為因素導致嘅改變。

歷史上嘅全球變暖
--------

內文：過去1000年嘅溫度記錄
根據唔同嘅重組所展示過去二千年嘅平均地表溫度。每十年搵一個平均值。
根據儀器記錄，相對於1860年至1900年期間，全球陸地同海洋溫度上升咗攝氏 0.75 度。自1979年，陸地溫度上升速度比海洋溫度快一倍（陸地溫度上升咗攝氏 0.25 度，而海洋溫度上升咗攝氏 0.13 度）。根據衛星溫度探測，對流層嘅溫度每十年上升攝氏 0.12 度至 0.22 度。喺1850年前嘅一兩千年，雖然曾經出現中世紀溫暖時期同小冰河時期，但係大眾相信全球溫度係相對穩定嘅。

根據美國太空總署戈達德太空研究所嘅研究報告估計，自1800年代有測量儀器被廣泛應用開始，2005年係最溫暖嘅年份，比1998年嘅記錄高咗攝氏百分之幾度。

世界氣象組織同英國氣候研究單位都有類似嘅估計，曾經預計2005年係僅次於1998年第二溫暖嘅年份 。

參考
--

1. ↑  IPCC SR15 Ch1 2018, p. 54
2. ↑  〈&#91;[美國太空總署]][[戈達德太空研究所]]嘅研究報告全球溫度趨勢〉. 原著喺2016年7月28號歸檔. 喺2006年11月6號搵到.
3. ↑  2005年嘅溫度

睇埋
--

* 溫室效應
* 各國二氧化碳排放量一覽
* 全球變暖的效應
* 氣候變化
* 全球黯化
* 聖嬰-南方振盪現象
* 大氣層
* 環境保護
* 污染
* 天災
* 政府間氣候變化專門委員會
* 《聯合國氣候變化綱要公約》
* 《京都議定書》
* 《巴厘路線圖》
* 《哥本哈根議定書》
* 可再生能源
* 生物燃油
* 藻類生質燃料
* 輸電網路
* 節能減碳
* 建築整合太陽能
* 綠建築
* 太陽能
* 風能
* 風力發電廠
* 發電廠
* 混合動力車
* 純電動車（即電池電動車，BEV）
* 電動車
* 混合動力鐵路車輛
* 氫能車


| * 睇
* 傾
* 改
地球（拉丁文：Terra） |
| --- |
| 地球科學（地球物理學 · 地球化學） · 地球史 |
| 大陸 | 
* 歐亞大陸（亞洲 · 歐洲）
* 非洲
* 北美洲
* 南美洲
* 澳洲
* 南極洲

 |  |
| 大洋 | 
* 太平洋
* 印度洋
* 大西洋
* 北冰洋
* 南大洋
* 世界大洋
* 深海
* 洋流

 |
| 地質 | 
* 地球嘅結構
* 地球引力
* 地磁場
* 地殼（板塊構造 · 地殼變動）
* 地球地質史（地球嘅年齡 · 地質時代）
* 侵蝕

 |
| 大氣層 | 
* 對流層、平流層、中間層、熱成層、散逸層同臭氧層
* 空氣
* 天氣
* 氣候（氣候變化 · 全球變暖）

 |
| 生命 | 
* 生物圈
* 無生源論
* 生物群系
* 生態學（生態系統）
* 生命進化史
* 人類（人類進化）

 |
| 地理學 | 
* 地
* 海
* 洋
* 極地
* 方位
* 時區
* 地圖學（地圖 · 世界地圖）
* 地球儀
* 衛星影像
* 虛擬地球
* 全球定位系統

 |
| 社會文化 | 
* 文明
* 世界
* 世界史
* 國
* 世界經濟
* 國際關係
* 全球化
* 地球村
* 世界地球日

 |
| 行星科學 | 
* 地球自轉
* 地球軌道
* 月光
* 太陽系
* 地球位置
* 太陽系嘅形成同演化
* 類地行星
* 地球嘅將來（人類生存威脅）

 |
| 地球類 |
**分心揸車**（粵拼：fan1 sam1 zaa1 ce1；英文：**distracted driving**）係指一個司機揸車嗰陣分心。

分心揸車係一個受關注嘅問題：揸車要求個司機一路留意住路面情況，係一種要求持續性專注嘅工作；同時，揸車嘅過程又有好多事物可以搞到司機分心，例子包括車上面嘅收音機、想摟司機傾偈嘅乘客、以及司機嘅手機呀噉，而如果司機分咗心，搞到佢留意唔到路上面有個行人嘅話，後果可以好大件事。事實係，有一份喺 2006 年做嘅研究試過喺馬路嗰度影住路面情況，發現喺 82% 嘅撞車事件同 67% 嘅近乎撞車事件當中，都有「司機喺事件打前 3 秒分心」嘅情況，分心原因可以係因為司機望咗第啲嘢、跌咗嘢食落地、或者傾緊電話等等。

研究
--

因為噉，有唔少研究注意力嘅認知科學家都會嘗試了解揸車嗰陣嘅多作業處理（multitasking）過程。喺呢類研究當中，研究者通常會搵班受試者返嚟，要佢哋喺一個實驗室入面玩模擬揸車，再睇吓分心會點樣影響受試者嘅表現。呢啲研究顯示，如果個司機一路揸車一路做第啲嘢（好似係聽收音機或者講電話），佢哋揸車嘅表現會變差：耷迫力嗰陣會反應慢啲、容易啲炒車、容易啲唔覺意衝咗過隔離線、以至係冇噉留意到路面狀況（事後冇噉能夠記得路上面出現過啲乜）呀噉。

一班人喺度玩模擬揸車；對分心揸車嘅研究多數會用類似嘅方法，並且量度受試者「耷迫力嗰陣嘅反應時間」等嘅變數，睇吓呢啲變數會受乜影響。
仲有進一步嘅實驗證據顯示，一路講電話一路揸車之所以衰真係因為注意力資源分散咗而引起嘅：有實驗試過比較兩組嘅受試者，兩組都係一路講電話一路模擬揸車；兩組分別在於一組用手攞住部手機講，另一組用一個唔使搵手攞住嘅電話嚟講；呢啲研究發現，兩組受試者嘅表現一樣噉差－噉就表示咗一路講電話一路揸車之所以衰，唔係因為要搵手拎住手機而起嘅，更加進一步確立咗「一路講電話一路揸車之所以衰，係因為分散咗注意力嘅緣故」呢一個假說。

睇埋
--

* 注意力
* 衝動

文獻
--

* George, A. M. Brown, P. M. Scholz, B. Scott-Parker, B. & Rickwood, D. (2018). "I need to skip a song because it sucks": Exploring mobile phone use while driving among young adults (PDF). *Transportation research part F: traffic psychology and behaviour*, 58, 382-391.
* Strayer, D. L.; Drews, F. A. (2007). "Multitasking in the automobile". In A. F. Kramer; D. A. Wiegmann; A. Kirlik. *Attention: From Theory to Practice*. New York: Oxford University Press. pp. 121–33.

攷
-

1. ↑  Strayer, D. L.; Drews, F. A. (2007). "Multitasking in the automobile". In A. F. Kramer; D. A. Wiegmann; A. Kirlik. *Attention: From Theory to Practice*. New York: Oxford University Press. pp. 121–33.
2. ↑  Dingus, T. A. Klauer, S. G. Neale, V. L. Petersen, A. Lee, S. E. Sudweeks, J. et al. (2006). *The 100-Car Naturalistic Driving Study: Phase II. Results of the 100-Car Field Experiment* (Interim Project Report for DTNH22- 00-C-07007, Task Order 6; Report No. DOT HS 810 593). Washington, DC: National Highway Traffic Safety Administration.
3. ↑  Salvucci, D D.; Taatgen, NA (2008). "Threaded cognition: An integrated theory of concurrent multitasking". *Psychological Review*. 115 (1): 101–30.
4. ↑  Collet, C; Morel, M; Chapon, A; Petit, C (2009). "Physiological and behavioral changes associated to the management of secondary tasks while driving". *Applied Ergonomics*. 40 (6): 1041–6.
5. ↑  Chabris; Simmons, D. J. (2010). *The Invisible Gorilla and Other Ways Our Intuitions Deceive Us* (C. F. ed.). New York: Crown.
6. ↑  Folk, C. L. (2010). "Attention: Divided". In E. B. Goldstein. *Encyclopedia of Perception*. Thousand Oaks, CA: Sage. pp. 84–7.
7. ↑  Strayer, DL; Cooper, JM; Turrill, J; Coleman, J; et al. (June 2013). "Measuring Cognitive Distraction in the Automobile" (PDF) (Research Report). AAA.
座標: 23°7′44.26″N 113°15′30.31″E﻿ / ﻿23.1289611°N 113.2584194°E﻿ / 23.1289611; 113.2584194

廣州「城市原點」標誌嘅地面標記
 **廣州「城市原點」標誌**（粵拼：gwong2 zau1 sing4 si5 jyun4 dim2 biu1 zi3）
係中國廣東省廣州市嘅一個標記性建築，喺越秀區嘅人民公園南門嘅動漫星城門口（公園前站I出入口同F出入口之間）附近之間嘅位嗰度。呢度之所以出名，係因為喺2004年之前重未開發珠江新城同海珠區嘅廣州大道南東邊附近嗰時，攞過「廣州城市中軸線」嘅稱號。呢度重係證明廣州市嘅一個傳統文化嘅地區。

史
-

其實呢嚿嘢喺2005年3月份由廣州市城市規劃勘測設計研究院開始負責搞設計方案，跟住到咗2010年初，越秀區人民政府嘅廣衛街辦事處嚟負責出咗差唔多350萬蚊嚟喐手起呢嚿嘢，而工程喺2010年8月份先至搞掂，到咗2010年10月21號就正式開咗畀人睇。

主要證明對象
------

佢唔單止主要證明廣州市嘅文化、行政同商業、區域交通嘅聚集位，重可以將原點當成個城市座標原點、主要建築、名勝古跡等，用座標嚟記低佢喺邊度同離佢有幾遠，重有佢所在嘅地理海拔高低。

風格同曬士
-----

一個圓餅環形，直徑3米，表面稍微凸咗大概15cm，而出面嗰個圓係用咗黑金剛砂嘅花崗岩嚟整，入面嘅園喺用咗精銅嚟整，有2cm咁厚，重量可以去到3t。佢嘅設計相係用咗西漢南越王墓入面出咗土嘅「龍鳳紋重環玉珮」同埋喺銅尊嗰度嘅「羽人駕尊」浮雕出嚟，而呢個浮雕嘅相係啱好有明顯嘅嶺南民族文化特徵。喺標誌嗰度重劃咗廣州城市原點嘅地理座標、高度、舉例同埋幾時起好嘅嘢。而原點嘅標誌重整咗可以俾乜人踩嘅嘢。

喺原點標誌嘅東邊重整咗嚿廣州古城十八門嘅沙盤雕塑響度，佢以1：1500嘅比例嚟還原咗清朝嗰時，廣州城嘅樣出嚟。

攷
-

* 广州城市原点8月底人民公园亮相 广州市越秀区信息网
* "城市原点"——渐渐觉醒的城市标识 彰显城市精神与文化品牌 中国文明网（四川）

| * 睇
* 傾
* 改
中國大陸嘅城市原點 |
| --- |
| 廣東 | 廣州「城市原點」標誌 | 中山「城市原點」標誌 | 湛江「城市原點」標誌 |
| 上海 | 上海城市座標原點 | 上海市公路零公里起點 |
| 重慶 | 重慶市座標原點 | 重慶市公路零公里起點 |
| 北京 | 中國公路零公里點 |
| 河北 | 保定城市原點 | 唐山市「公路零公里」標誌 | 滄州市城市原點標誌 | 承德「城市原點」標誌 | 邯鄲「城市原點」標誌 | 邢臺「城市原點」標誌 | 明長城入海處地理信息標誌 | 廊坊城市原點 |
| 江蘇 | 南京市城市原點標誌 | 無錫市城市原點 | 連雲港「城市原點」標誌 |
| 浙江 | 杭州市城市原點標誌 |
| 四川 | 成都市城市原點標誌 |
《**血傘**》（Blood Umbrella）係一套一度由香港激進親中共派政黨正義聯盟黨有份參與計劃，原定由銀河星娛樂製作（香港）有限公司同埋Good Show TV製作，但之後冇咗消息嘅愛國電影。本來嘅計劃入面，電影嘅故仔係講雨傘革命成功推翻香港政府，之後嘅十年，香港會變成點嘅故事，希望港人反思香港嘅命運。

籌備工作
----

電影計劃由正義聯盟黨副主席蔡克健編劇同執導，而黨內成員都會參與演出。

喺發佈記者會嘅通告入面，負責製作嘅銀河星娛樂製作形容『香港泛民歪理當道，本土暴力橫行，已經嚴重打擊了香港法治和經濟發展』。而去到喺2016年5月12號發佈記者會上面，愛港之聲、和平論壇、珍惜群組、同心護港、香港政研會、保衛香港運動等激進親中共派都有派代表出席。蔡克健喺記者會上說，佢同大陸朋友開設電影公司，投資最少港幣100萬元，預計7月開鏡，到9月就可以上映。佢當時又話，搵演員係有難度，因為需要年輕演員參與演出，但有年輕演員知道電影嘅主題後就拒絕拍攝。

去到同年10月，蔡克健同埋Good Show TV仍然喺Facebook出帖招募演員，包括男女主角同臨時演員，又聲稱部戲會喺12月完工，預計拍20日。Good Show TV嘅代表喺2016年10月接受立場新聞訪問嘅時候就話，劇中會重現「喜記橋底辣蟹」少東主阻止佔領者示威、佔領者被「胸襲」、警察亂打人嘅場面同埋「六八九先生嘅衰嘢」。佢又形容佔領運動「冇啱冇錯，天時地利人和就會發生」，憂慮蔡克健視角偏頗，要求加入呢啲場面，否則唔會注資，又強調冇收正義聯盟一分錢。

外間當時反應
------

* 電影評論網站《講。鏟。片》喺2016年5月16號發表文章形容，整個製作過程相當趕急，搵年青人去拍並唔容易，又形容電影海報「奇趣」。

後續
--

### 2018年再被提及

喺2018年8月，香港蘋果日報就報道，蔡克健近日有唔少電影工作，但係就係無《血傘》，有網民就問蔡克健《血傘》係咪爛尾，蔡就話未開拍，然後當網民繼續問，點解咁多愛國愛港人都開唔到，蔡克健只係回覆佢話：「你繼續意淫啦，小心身體呀！」

睇埋
--

* 時代－一套喺2020年拍攝，對香港修例風波當中對泛民主派持負面態度嘅電影

參考
--

1. 1 2 3 4 5  〈【正義聯盟…黨】《血傘》消聲匿跡兩年 蔡克健導演：還未開拍又怎會有爛尾？ ｜ 蘋果日報〉. 《Apple Daily 蘋果日報》 (香港中文). 原著喺2021-06-21歸檔. 喺2021-01-03搵到.
2. 1 2  〈正義聯盟黨將拍撐政府電影《血傘》 想像佔領後推翻港府後十年情況 (19:31) - 20160512 - 港聞〉. 《明報新聞網 - 即時新聞 instant news》 (繁體中文). 喺2021-01-03搵到.
3. ↑  〈銀河星娛樂製作（香港）有限公司〉. *www.facebook.com*. 喺2021-01-03搵到.`{{cite web}}`: CS1 maint: url-status (link)
4. ↑  周雪君 (2016-05-12). 〈撐政府「正義聯盟黨」開拍《血傘》 黨員演出雨傘革命成功後的香港十年〉. 《The News Lens 關鍵評論網》 (中文). 喺2021-01-03搵到.
5. ↑  〈黃夏蕙演《血傘》 製作公司：重現辣蟹太子、棍毆途人 歡迎游學修試鏡 | 立場報道 | 立場新聞〉. 《立場新聞 Stand News》. 原著喺2020-12-04歸檔. 喺2021-01-03搵到.
6. ↑  Ryan (2016-05-13). 〈正義聯盟黨開拍電影《血傘》？〉. 《講。鏟。片》 (臺灣中文). 喺2021-01-03搵到.
長板
**長板**係滑板運動嘅一種，由滑浪演變出嚟。由於滑板比較寬同長，初學者較容易平衡上手，而且比一般滑板玩法多，可大概分為Downhill、Freeride、Dance、Freestyle及Cruising。

結構
--

長板嘅結構同滑板可以話係幾乎一樣，主要包含板面（Deck）、支架（Trucks）、啤令（Bearings）同埋轆（Wheels）。當中重有Bushings、Pivot cups、Washers等可以對長板作出微調。

### 板面

板面係長板最重要嘅部份，玩家會係板面上面滑行。長板嘅板面一般闊大概9-10吋，長37-50吋。長板板面有好多唔同外形，包括有kick tails，drop-through等等，板形往往決定塊長板嘅玩法。例如衝浪板形狀嘅板多數用喺下坡，具有double kick tails嘅板多會用嚟玩dance同freestyle。

板面製作冇特定嘅材料，當中有竹、玻璃纖維、碳纖維、膠等等多層組成。

長板板面上極多時候會貼上砂紙或噴砂，以增加鞋同板嘅摩擦力，更容易抓住長板。除咗Dance同少數freestyle板為咗方便喺板上做出走板或轉身動作，會選擇只喺tails兩邊貼上少量砂紙。而Downhill板，Crusier等多會貼上全塊砂紙方便做出slide等動作。

### 支架

支架連接住板面嘅底部同埋轆，普遍一塊長板配有1對，主要用嚟決定長板嘅轉向幅度同流暢度，160mm及180mm闊係最普遍。支架又可分為普通支架同精準支架，而支架上嘅轉向軸（Kingpin）又可以分為標準（Standard Kingpin）同逆向（Reverse Kingpin）。支架可以喺結構上分為底座（Baseplate）同T型架（Hanger）。唔同牌子嘅長板支架嘅用料、角度、適合玩法唔同，有啲支架對轉向反應快啲，有啲就慢啲。

#### Bushings

Bushings係一粒有軟硬之分嘅圓形膠，中間有一個圓形嘅窿，用嚟固定喺Kingpin之上，bushings有好多種類，但最常用係Cone同Barrel。一個支架一架配備2粒bushings，一粒位於支架較上位置（Top Bushing），另一粒就喺較落（Lower Bushing）。Bushing兩端有各有一塊金屬製Bushing cup。

Bushings軟膠軟硬好影響長板轉向幅度，較軟令支架轉向較大，較硬令支架轉向較細，較難轉彎。值得注意的是底面Bushings或2邊支架bushings不一定要相同。

#### Pivot Cup

#### Riser

Riser係位於Deck底部同支架Baseplate之間嘅一塊膠，用嚟將長板墊高。Riser唔係長板嘅必要配件，通常用嚟避免啲轆過大所引致嘅wheel bite情況。

### 啤令

長板每個轆都會有2個啤令長板嘅轆可以得順暢。啤令之間會放Spacer（一個小鐵圈）填滿中空位置，固定啤令。而有另一款叫Built in bearings就有一個突出位置取代咗Spacer嘅功能。

另外，一般啤令都會有防塵塞喺面，唔畀啲塵黐到啤令嘅珠。
《**哥哥**》係2010年北京衛視春晚主題曲，由常石磊演唱、作曲，王平久作詞。

簡介
--

作詞嘅王平久話《哥哥》呢隻歌嘅靈感係嚟自佢同佢阿哥嘅感情故事。喺王平久眼內，阿哥係佢一把遮，幫到佢遮風擋雨。喺奧運病好之後，佢諗返以前佢阿哥對自己嘅一點一滴。有日，王平久用咗10分鐘發咗140字嘅訊息畀佢阿哥「哥從小我一直問你，為什麼你是哥我是弟，哥你總是那樣嚴厲，為什麼愛我從不放棄……」，於是佢將呢段文字放入歌詞入面。

而演唱嘅常石磊話佢雖然冇任何兄弟姐妹，好多嘢都係自己一個人嚟做，雖然有朋友幫手，但係都好羨慕有兄弟姐妹嘅人。佢話想通過呢隻歌唱畀王平久，唱畀一直幫佢嘅成龍同陳其鋼。

而北京電視台春晚嘅兩位導演咁啱喺親情演唱會出現，佢哋聽完呢隻歌受到打動，仲話「可能每個人都有一個心中的哥哥，兄弟情是不拘於血緣關系的精神依靠和情感寄托」，於是佢哋希望將親情納入2010春晚主題曲，結果呢隻歌成功做咗該年度嘅春晚主題曲。

活動
--

喺《哥哥》發佈會上，仲為MV公開收集感動故事。呢隻歌喺發佈後網絡上有唔錯嘅反應，之後常石磊想透過音樂令大家多啲交流，所以佢發起咗「《哥哥》在身邊——50天100場親情音樂馬拉松公益行動」，喺呢50日去100個地方做義唱。佢亦收集咗100個親情故事，徵集咗100張親情相，用博客同微博記錄100場聚會所帶嚟嘅溫暖同感動。

迴響
--

佢憑住《哥哥》呼喚親情，引起社會大眾嘅廣泛共鳴，不斷傳遞親情。

翻唱
--

* 《哥哥》群星版：張杰、陳楚生、常石磊、曹軒賓、劉雨潼、方大同、新七小福、李玉剛
* 張杰，喺湖南衛視《歌手2017》第六期演唱，並攞到嗰集觀眾票選第六名

參考
--

1. 1 2  〈亲情歌曲《哥哥》首发或成北京电视台春晚主题〉. 搜狐新聞. 2009-12-03. 喺2020-06-26搵到.
2. 1 2  〈常石磊领跑"音乐马拉松" 用歌声温暖身边人〉. 網易娛樂. 2009-12-23. 喺2020-06-26搵到.
3. ↑  〈常石磊50天100场亲情音乐马拉松 献唱心目影院〉. 新浪娛樂. 2009-12-28. 喺2020-06-26搵到.
4. ↑  〈李玉刚《哥哥》飙高音 自曝初听该歌落泪〉. 新浪娛樂. 2010-01-14. 喺2020-06-26搵到.
5. ↑  〈《歌手》张杰直言压力大 献唱《哥哥》呼唤手足情〉. 新浪娛樂. 2017-02-23. 喺2020-06-26搵到.
**勇者**，有勇之人，無懼嘅人，唔怕凶險嘅人，遇難事唔會避嘅人。至早見於孔丘，「知者不惑、仁者不憂、勇者不懼」，不懼就係勇者定義。以此智仁勇三者，視為品德而受人推崇。

勇者連死都唔怕，時常用於戰場，故此如何用勇者，亦為古時治術之一。

後世各家之言，亦對勇者除咗不懼之外，要具備乜嘢品德，亦各有各說。當中有啲將勇者與義相關，義勇成日一齊講。

亦有啲只純粹不懼而論，勇者亦會做壞事，容易動怒，中意鬥爭。

論語
--

論語為春秋時孔丘同弟子對話。有好幾處講勇者。子罕一篇寫，「子曰知者不惑、仁者不憂、勇者不懼。」同樣一句，亦見於憲問，「子曰君子道者三、我無能焉。仁者不憂、知者不惑、勇者不懼。子貢曰夫子自道也。」都講勇者不懼。另外憲問又寫，「子曰有德者、必有言。有言者、不必有德。仁者、必有勇。勇者、不必有仁。」陽貨一篇又講「子貢曰君子亦有惡乎。子曰有惡。惡稱人之惡者、惡居下流而訕上者、惡勇而無禮者、惡果敢而窒者。曰賜也亦有惡乎。惡徼以為知者、惡不孫以為勇者、惡訐以為直者。」

由此可知，孔丘儒家，亦推崇勇者，定義為不懼。然而仁者亦為勇者，而勇者就未必係仁者。勇而無禮亦唔稱得上勇。

荀子
--

荀子時已到咗戰國，戰亂頻繁，互有吞併之後，國數少咗，國嘅規模亦變大。佢亦談論勇者，並且分咗類，見於兩篇，一見於榮辱，二見於性惡。

榮辱咁寫。

>  有狗彘之勇者、有賈盜之勇者、有小人之勇者、有士君子之勇者。爭飲食、無廉恥、不知是非、不辟死傷、不畏眾彊、牟牟然惟利飲食之見、是狗彘之勇也。為事利、爭貨財、無辭讓、果敢而振、猛貪而戾、牟牟然惟利之見、是賈盜之勇也。輕死而暴、是小人之勇也。義之所在、不傾於權、不顧其利、舉國而與之不為改視、重死持義而不橈、是士君子之勇也。 
> 
> 

荀子喺將唔同類嘅型嘅人，各有原因而勇。有啲好低層次，只為有胃口而勇，狗彘之勇者。再有啲為財而勇，賈盜之勇者。有啲根本唔愛命，小人之勇者。而為義而勇，就係士君子之勇者。

性惡咁寫。

>  有上勇者、有中勇者、有下勇者。天下有中、敢直其身。先王有道、敢行其意。上不循於亂世之君、下不俗於亂世之民。仁之所在無貧窮、仁之所亡無富貴。天下知之、則欲與天下同苦樂之。天下不知之、則傀然獨立天地之間而不畏。是上勇也。禮恭而意儉、大齊信焉、而輕貨財。賢者敢推而尚之、不肖者敢援而廢之。是中勇也。輕身而重貨、恬禍而廣解苟免、不恤是非然不然之情、以期勝人為意。是下勇也。 
> 
> 

荀子將勇者分上中下三等。秉乘先王之道而唔隨波逐流，無所畏就為上勇者。有品德唔貪財嗰種，為之中勇者。貪財唔重視條命，就係下勇者。

睇埋
--

* 仁者
* 智者、知者
唔好同**黃秀妮**搞亂。
**黃大妮**（粵拼：wong4 daai6 nei4；簡化字：**黄大妮**）係由陝西廣電影視文化產業負責整嘅都市情感劇集，入面講嘅係單親阿媽——黃大妮係卅年內湊嗰五條化骨龍嘅親情古仔，部片一共44集。

呢部片喺廣東地區，曾經喺潮州綜合、江門綜合、江門公共、湛江綜合、廣州綜合呢啲頻道播過。其中喺江門綜合同江門公共、廣州綜合播嘅係粵語版，潮州綜合播嘅係潮州話版。

劇情
--

1960年代，地質隊喺野外搞出單大頭佛，令黃大妮冇咗啱結婚無耐嘅老公——孫木林而改嫁啱嫁咗畀煙廠做嘢嘅牛師傅。不過孫木林鹹魚翻生，雖然搵返黃大妮，但黃大妮已經同牛師傅結咗婚，重生埋牛建邦條孫。18年之後，由於牛師傅死咗，雖然喺煙廠做電工嘅孫木林一日掛住同黃大妮重新結婚，諗住認真噉同孫建邦條孫住埋一齊，點知孫木林喺美國早就同分居老婆——韓冰話反對離婚。雖然自細俾人講閒話嘅私生仔——孫建邦亦肯認牛師傅係自己親生阿爸，但黃大妮堅持拒絕孫木林。十幾年後，黃大妮同孫木林一齊，始終都係冇離開過。最後牛建邦俾親生阿爸阿媽而感激咗親情而同孫木林和解，重新出現返卅年前時嘅婚禮現象。

出鏡人馬
----

| 演員 | 扮 |
| --- | --- |
| 王茜華 | 黃大妮 |
| 沈航 | 孫木林 |
| 曹征 | 牛建邦 |
| 陳思斯 | 江鐵英 |
| 楊童舒 | 韓冰 |
| 蔣方婷 | 張玲玲 |
| 林家川 | 牛建國 |
| 丹琳 | 辛曉勤 |
| 尹馨梓 | 蝴蝶 |
| 張風 | 牛建業 |
| 紀寧 | 牛建民 |
| 申甲哲 | 牛建寧 |
| 張潤 | 丁美麗 |
| 秦語 | 孫二鳳 |
| 潘婷 | 牛春風 |
| 王文思 | 阿依莎 |
| 劉南茜 | 陳香 |
| 劉小婉 | 黃鸝 |
| 高煜霏 | 呂致 |
| 張鈿悅 | 胡蓉蓉 |
| 敖宇翔 | 牛春雷 |
| 張堅 | 麻甩張 |

連出去
---

* 黄大妮

| 潮州電視台綜合頻道 潮州話劇場 |
| --- |
| 上個節目 | 黃大妮（2017年3月19號－2017年4月10號） | 下個節目 |
| ？ | ？ |

| 江门電視台公共頻道 20:45～23:15 |
| --- |
| 上個節目 | 黃大妮（2016年3月13號－2017年3月27號） | 下個節目 |
| ？ | 老婆大人是80後（2017年3月28號－2017年4月17號） |

| 江門電視台綜合頻道 11:00～14:30 |
| --- |
| 上個節目 | 黃大妮（2017年4月4號－2017年4月18號） | 下個節目 |
| ？ | ？ |

| 廣州電視台綜合頻道 閤家歡劇場 |
| --- |
| 上個節目 | 黃大妮（2017年6月9號－2017年7月2號） | 下個節目 |
| 八九不離十（2017年5月20號－2017年6月9號） | 放棄我，抓緊我（2017年7月3號－2017年7月21號） |

| 湛江電視台綜合頻道  |
| --- |
| 上個節目 | 黃大妮（2017年6月10號－2017年6月26號） | 下個節目 |
| 金水橋邊（2017年5月23號－2017年6月9號） | ？ |